Vitoria-Gasteizko Udalaren web-orria - Museoak - Turismoa Vitoria-Gasteizen\nMuseoak - Turismoa Vitoria-Gasteizen\nAsko dira hirian aurkituko dituzun museoak. Gainera, berez ikustea merezi duten eraikinetan daude den-denak. Hona hemen barruan aurki dezakezuna imajinatzen lagunduko dizuten hainbat gako.\nArtium, Arte Garaikideko Euskal Museoa\nEspainiar eta euskal arte garaikidearen onenetako eta garrantzitsuenetakotzat jotzen da bertako bilduma iraunkorra, 3.000 artelan inguruz osatuta dagoena. Halaber, erreferentea da bere asmo handiko erakusketa programagatik, hurbilenetik hasita nazioartekoraino; kultura garaikidearekin lotutako jarduera agenda oparogatik (zinema, arte eszenikoak, musika, ikastaroak...); bere Dokumentazio Zentro dinamiko eta biziagatik eta hezkuntza eta gizarte eginkizunekin duen konpromisoagatik.\nArma Museoa Ajuria Enea jauregiarenak ziren lokaletan kokatuta dago. Armen historia eta bilakaera erakusten ditu, gizateriaren jatorrietatik XX. mendearen hasiera aldera arte. Europar armek osatzen dute bildumaren zatirik handiena, baina afrikarrak eta ekialdekoak ere badira, bai eta uniformeak, intsigniak, dominak eta txanponak ere.\nBIBAT. Fournier Karta Museoa eta Arkeologia Museoa\nBibaten barruan, Arabako Fournier Karta Museoa eta Arabako Arkeologia Museoa daude. Fournier museoa Bendaña Jáuregui errenazentistaren barruan dago, eta arkeologiakoa Patxi Mangado arkitektoak egindako eraikin berriaren barruan. Fournierren museoa munduko karten bost museo onenen artean dago eta bost kontinenteen kolekzio historikoak batzen ditu.\nHasierako proiektua 1907. urtekoa da. Gainera bertan arte Sakratuaren Elizbarrutiko Museoa dago, bere estiloa neogotikoa da. Aretoetan zehar ikusgai daude lehen kristauen aztarnak, tenplu erromanikoetako piezak, zurean zizelkatutako irudi gotikoak, tríptico flandiarrak, erretaula errenazentistak, Greco, Ribera, Carreño de Miranda, Alonso Cano eta, besteak beste, Gozaren mihiseak eta zilarrezko bilduma interesgarria.\nAugustin- Zulueta jauregian dago. Eraikin hori 1912. urtean eraiki zuten bizitoki partikular gisa. Museoa, aldiz, 1942.urtean sortu zuten eta hainbat eraldaketa izan ditu. Azkenik, egun, XVIII. Eta XIX. Mendeko Espainiako artean zentratu da. Zehatzago esanda, 1850-1950 aldiko euskal artean.\nNatur Zientzien Museoa\nOtxanda Andrearen izeneko dorrean, hots, XV. mendeko etxe eta gotorlekuan dago kokatuta. Museoan erakusketa iraunkorra dago, Behe Kretazeoko anbarraren Arabako aztarnategiei buruzkoa, Arabako Mesozoikoko itsasoetako fosil adierazgarrien erakusketa ere badago, XX. Mendeko Espainiako mineralogiari buruzko bilduma bat ere eta gure eskualdeko natura eremuak botanikoaren nahiz zoologikoaren ikuspuntutik itxuratzen dituzten elementuak daude ikusgai.\nTerrorismoaren Biktimen Oroimenerako Zentroa\nOroimenerako Zentroaren museoak honako funtzio hauek ditu: balio demokratiko eta etikoak zabaltzea, biktimen oroimen kolektiboa eraikitzea eta herritarrak askatasunaren eta giza eskubideen defentsarako eta terrorismoaren aurka kontzientziatzea.\nMuseo berezi honek beiraki polikromatuzko 271 pieza erakusten ditu, orain dela 100 urte baino gehiagokoak. Farol horiek Vitoria-Gasteizko erdialdean prozesioan eramaten dira, Andre Maria Zuriaren jaietan.\nKalean bertan kokatuta, aire zabaleko museo bikaina osatzen duten eskultura eta estatua ugari dago hiri osoan zehar. Horien artean, Espainiako eskultore garaikide famatuenen lanak aurki daitezke: Oteiza, Ibarrola, Chillida, Casto Solano, Nestor Basterrechea...\nMontehermoso Kulturunea Vitoria-Gasteizko Udaleko Kultura Sailari dagokio, eta artearen eta gaur egungo pentsamoldearen ekoizpen, erakusketa eta hedapen-gune gisa definitzen du bere burua. Errenazimenduko jauregi honen atariak harritu egingo zaitu bere edertasun barearekin. XVI. mendetik hirira etortzen ziren erregeei ostatu emateko erabili zen. XIX. mendean, Montehermosoko Markesaren eta José Bonaparteren arteko amodioen eszenatoki izan zen.\nArabako museoen gida\nTurismo irisgarria - Turismoa Vitoria-Gasteizen\nIbilbideak hirian zehar - Turismoa Vitoria-Gasteizen


Kaliforniako, AEBetako jurisdikziorako offshore konpainiaren kontua\nEtxea Offshore kontua Kalifornia - AEB\nKalifornia - AEBetako jurisdikziorako offshore konpainiaren kontua\nZure konpainia Kalifornian (AEB) egoitza badu eta negozioa Europan hedatzen ari bada, EBko offshore banku-kontua ireki beharko zenuke negozio-kontu amerikarraren ordez. Banku bidezko transferentzietatik edo nazioarteko ordainketetatik EBko hornitzaileei eta Europako merkatuan bezeroen funtsak jasotzen dituztenetik, DSBC Financial Europe (DSBC) harro dago gure offshore konpainiaren kontu zerbitzuez.\n10 urte daramatzagu Kaliforniako eta mundu osoko offshore bezeroei aholkularitza eta laguntza ematen eta DSBCren ustez, bazkide fidagarria gara, beheko abantailen bidez zure offshore korporazioarekin epe luzera joan gaitezkeena:\nDSBC-k Kalifornian - AEBetan kokatutako enpresei laguntzen die Europako offshore kontuak erraz irekitzeko. Horrek esan nahi du zure banku transakzioak Europako merkatuetan eta Amerikako merkatuan modu errazean egingo direla.\nZure fondoak Europa osora transferitu ahal izango dituzu SEPA Instant Transfer-ekin euroan eta gure moneta anitzeko kontua funtsezko produktua da, zure hiriburuak kontinenteetan zehar transferitu ahal izateko.\nDSBC offshore negozio kontuekin, EB osoan negozioak egiten has zaitezke, zure zerbitzuak eta ondasunak 28 herrialde desberdinetara iristea ahalbidetzen dutenak - 28 merkatu desberdinetara IBAN kontua dutenak.\nOffshore negozio kontua linean eska dezakezu dokumentazio eskakizun sinpleekin eta urruneko elkarrizketa lineako komunikazio kanalen bidez.\nDSBC egoitza nagusia Lituanian dago, EBko kidea, finantza azpiegitura onak eta ekonomia egonkorra dituena, Europan zure banku jardueretarako egokitzea bermatuko lukeena.\nDSBC Financial Europe enpresan offshore konpainiaren kontua irekiz, zure negozioak aukera gehiago gerturatuko ditu merkatu potentzial berrietara, hau da, EBra eta AEBetara.\nEuropako Banku Zentraleko eta EBko banku eta finantza araudia betetzen dugu, hau da, zure funtsak eta konfidentzialtasuna EBko legediarekin babestuko dira.\nDSBC Financial Europe jaulkitako IBAN kontu bakarra.\nMoneta anitzeko kontuak, EUR zein USD transakzioetarako, dibisaren tasak aurreztu.\nKalifornia - AEBetako offshore konpainien dokumentu eskakizuna:\nZuzendaria / Akzioduna / Jabe onuragarriaren dokumentuak:\nAkziodunen, Zuzendarien Erregistroa (korporazioetarako bakarrik eskatu)\nByLaws (Korporazioetarako bakarrik eskatu)\nLLCko Eragiketa Hitzarmena (Erantzukizun Mugatuko Enpresetarako bakarrik eskatu)\nMoneta anitzeko atzerriko kontua irekitzeko kuota doan\nEnpresa mota asko: Erantzukizun Mugatuko Sozietatea, Korporazioa (C-Corp edo S-Corp), etab. Gai dira DSBC Financial Europe offshore kontu korronteak eskatzeko, baita beste finantza zerbitzu batzuk ere, hala nola kutxaren kudeaketa, txartelak, dibisak.


Teknikariok: «Gutako erdiek ezingo dute beste urte erdiz iraun» | Kultura | Berria\nTeknikariok: «Gutako erdiek ezingo dute beste urte erdiz iraun»\nKultur emanaldietako teknikarien sindikatuak EAEko erakundeen laguntzak «urriak eta gaizki diseinatutakoak» direla salatu du. Erantsi duenez, sektoreko langileen %60 lanik gabe daude oraintxe bertan; diru sarrerak %50 jaitsi zaizkie batez beste, laguntzak kontuan hartuta; eta %15ek ez dute ez laguntzarik ez lanik.\nTeknikariok sindikatuaren ordezkariak, gaur, Plateruenako agerraldian. Marisol Ramirez / Foku Tamaina handiagoan ikusi\n2020ko abenduak 4 17:14\n«Martxoan ixtera behartu gintuzten, eta, bederatzi hilabete geroago, okerrago gaude. Sindikatu gisa eratu behar izan dugu gure eskubideak defendatzeko». Hala azaldu dute Teknikariok sindikatuko kideek beren zioa, Durangoko (Bizkaia) Plateruenan eman duten prentsaurrekoan. Bertan, kultur ekitaldietako eta emanaldietako teknikarien egoerak azken hilabeteetan izan duen bilakaera azaldu dute.\nHasteko, Euskal Autonomia Erkidegoko Kultura Sailarekin, Lan Sailarekin, Eudelekin eta Kulturaren Euskal Behatokiarekin hitz egin dutela nabarmendu dute. Bizkaiko Aldundiari ere eskatu omen diote bilera, besteak beste, «baina gure bilkura deialdiei ez die erantzunik eman».\nEuren egoerari buruzko azterketa ofizial bat eskatu die erakundeei Teknikariok-ek, «laguntzak egokitu ahal izateko, neurri zehatzak sortzeko». Erantzun bera jaso du beti, baina: datuak lortzea oso zaila dela. Sindikatuak berak egin duen azterketaren datuak eman dituzte, bada, pandemiak itxuraldatutako Durangoko 55. Azokaren testuinguruan.\nMartxotik orain artean erakunde publikoek hartu dituzten erabakiak eta abiarazi dituzten laguntza lerroen emaitzak aletu dituzte lehenik gaurko agerraldian. Soldatapeko finkoak diren teknikariek –kolektiboko %23– aldi baterako erregulazioan sartzeko aukera izan dute, eta erdiek %60ko jaitsiera izan dute diru sarreretan. Aldizkako soldatapekoak, berriz –%37 dira–, laguntzarik gabe egon dira martxotik urrira bitartean, sindikatuaren arabera. Aldizkotasuna ez da kontuan hartu, eta bakarrak ere ez du jaso urriko kultur sektorekoentzako laguntza. «Kultura Sailak eta Lanbidek uste zuten artista eta toreatzaileen erregimen berezian ematen zitzaigula alta, baina erregimen orokorrean gaude. Ondorioz, ez gara kultura laguntzetan sartu»\nAutonomoak, azkenik, sektoreko %40 dira, eta jarduera etena izan dute martxo eta ekain bitartean. Uztailetik irailera bitarteko laguntza luzapena %2k jaso dute. Eusko Jaurlaritzak kultur arloko langile guztientzat bideratu zuen 2,5 milioi euroko laguntza, berriz, hiru teknikarik bakarrik jaso dute EAE osoan. «Ba al zekiten baldintzek ia denok kanpoan utziko gintuztela?».\nSektore osoa kontuan hartuz, kultur ekitaldi eta ikuskizunetako langileen %60 ez dira lanean ari, Teknikariok-en arabera; euren diru sarrerak %50 jaitsi dira batez beste, gainera, laguntzak kontuan hartuta; eta euretako %15ek ez dute ez laguntzarik ez lanik. «Baliteke hemendik urtebetera sektorerik ez egotea, gutakoen erdiek ezingo baitute urte erdi gehiago iraun; eta %75ek ezingo dute urtebete gehiago eutsi. Profesionalen galera hori jasanezina da kulturaren industria sarea mantentzeko».\nEgoera horren aurrean, administrazio publikoen aldetik «ez da ezer mugitzen», zehaztu dutenez, eta teknikarien arazoak gero eta larriagoak dira: «Laguntzak urriak, huts egindakoak, gaizki diseinatuak eta iraupen laburrekoak dira; berraktibatzea ez da iristen, jarduerak %80 jaitsi dira; ez digute kontsultarik egiten eta ez dago arazoak modu bateratuan konpon ditzakeen sektorearteko mahairik».\nHori ikusirik, «politikarien eta administrazioen lana erraztuko duten datu guztiak» lortzeko ahaleginean murgildu da Teknikariok sindikatua, gaur azaldu dutenez. «Gure sektoreak BPGaren %3 eta %5 artean ematen du, kopuru horien araberako erreskatea litzateke bidezkoa». Neurriak berehala eta modu eraginkorrean hartu ezean, kultur sare osoa galbidean egon daiteke, erantsi duenez. «Sektorea desagerrarazten ari dira, eta Plateruena horren adibide argi bat da. Behin hori gertatu ondoren, nork egingo du berriro sortzeko ahalegina?».


Sagardoa - Goierri Turismo\nBakailao tortilla, bakailaoa piperrekin, txuleta parrillan erreta eta Idiazabal gazta intxaur eta menbriloarekin…eta nola ez, gure kupeletako sagardoa. Beste jankideekin partekatzen diren eserleku luze batzuetan jan ohi da eta honek giro atsegina izatea laguntzen du. Sagardoa oso freskagarria da, naturala eta alkohol gutxikoa. Euskal sagardotegietan 7€ inguruko sarrera bat ordaindu behar duzu eta nahi duzuna edan dezakezu.\nGoierrin 7 sagardotegi ditugu. Sagardotegi garaia urtarriletik apirila* bitartera doa baina Goierrin, sagardotegi gehienak urte guztian ere irekita daude.\n– Aulia* sagardotegia, Legorretan: 125.000 litro sagardo inguru ekoizten ditu. Bere sagarrondo eta inguruko baserrietako sagarrez baliatzen da.\n– Otatza* sagardotegia, Zerainen: merendero bat du eta sagardo naturala ekoizten du.\n– Oiharte sagardotegia, Zerainen: nekazalturismoa da baita ere. Eguren familiak urteak daramatza sagardoa ekoizten. Bisita gidatuak eta katak eskaintzen dituzte baita ere.\n– Tximista sagardotegia, Ordizian: 14 barrika ditu eta 4.000 botila inguru ekoizten dituzte.\n– Urbitarte sagardotegia, Ataunen: Demetrio Terradillosek arraia eta haragia primeran prestatzen ditu parrillan. Ataunen Aralarreko Parke Naturalean ibilaldi bat, Barandiaran museoan bisita bat eta sagardotegia batu ditzakezu.\n– Etxe-zuri sagardotegi-erretegia, Olaberrian: sahietsa parrillan egiten adituak.\n– Olagi sagardotegia, Altzagan: nekazalturismoa da baita ere. Jantokian bertan egurrezko zenbait kupela ditu eta aldameneko upategian, altzairu herdoilgaitz kupelak.


Zuzenketa elkarlanean - Beatriz Zabalondo - EIZIE\nUrruneko intxaurrak � Hainbat autore\nEHUko zuzenketak: mailak eta motak - I�aki Ugarteburu Gasta�ares\nHemen zaude: EIZIE » Argitalpenak » Senez » Senez 27 (2004) » Zuzenketa elkarlanean - Beatriz Zabalondo\nJardunaldiotako antolatzaileek nire berbaldiaren izenburua eskatu zidatenean, ez nuen berehala erantzun. Kosta egin zitzaidan erabakitzea, egia esan. Halako batean, argitxo hau piztu zitzaidan: �Telesailetako makineria erraldoian, zuzentzailea pieza apal bat besterik ez da. Lanbide horren muinean zer dagoen jaso behar du nire izenburuak�. Eta euskararen herri honetan geure-geurea dugun elkarlana begitandu zitzaidan termino egokiena. Zergatik? Bada, lan honetan, eta taldeak gorabehera, beti funtzionatu izan dudalako azken produktuari begira, lantalde osoaren emaitzari begira.\nPaperean ideia hutsa denetik, eta pantailan botatzeko prestatzen den bideoa eduki arteko lanaldian, parte-hartzaile guztien artean, produktu horren katebegi �imi�o bat besterik ez da euskara arduraduna. Esango nuke, ez inon eta ez inoren aurrean nabarmen geratu barik, ahalegina egin behar duela lanbidea txukun ateratzeko aurrera, bi ideiok presente dituela: batetik, azken produktua, ikusleak etxean telebista aurrean ikusiko duena, duina eta �zaratarik� gabea izatea lortu behar dela, eta bestetik, telesailean lankide izango dituenekin unean-unean �negoziatzen� saiatu beharko duela, inork igarri gabe, irizpide txukun samarrekin bideratzeko eguneroko zeregina.\nTelebistan botako duten produktu hori aktoreak �utzitako�/grabatutako lanarekin epaitzen dugu: azken-azkenean hura besterik ez baita ageri pantailan. Osteko/Ezkutuko lana da zuzentzailearena: ondo samar eramanez gero, igarriko ez dena; baina filmari �zaratak� antzematen hasiz gero, lehenago ez bada geroxeago, ez da urruti ibiliko euskara arduraduna kritikatuko duena.\nBehin gidoia euskaratuta, lehen zuzenketarako prest dago: ETBn, etxean, bulegoan..., beti ere �zuzentzaileak� tresnak eskura dituela (denbora pixka bat, hiztegiak, kontsultarako baliabideak, etab.). Itzulitako gidoiaren egokitzea/doitzea da zuzenketa: orrazketa morfosintaktiko eta semantikoez gain, aktoreek erraz barneratuko dituzten esapideetara doitzea, produkzio-egoerara moldatzea (grabazio set-era, gidoiaren harian egindako aldaketetara �egin direnean�...).\nAktoreak inprobisatu badu, esan duena �zuzena� den erabakitzea.\nErrealizatzaileak bere lana ontzat eman ondoren galdetu ohi dio iritzia platoko zuzendariari lehenengo eta gero zuzentzaileari: �Euskara, zer moduz?�. Di-da batean erantzun behar da, eta lehentasunak eta irizpideak aurrez garbi edukitzea komeni da.\n�ETBko hizkuntzalarien ardura hizkuntzaren kalitatea zaintzea da; produktuaren gaineko erantzukizuna eta kezka, baina, produktu horretan parte hartzen duten profesionalekin partekatuta dago�.\nZorroztasun estuena eta zabarkeriaren artean, Euskaltzaindiaren azken araua betearaztearen edo txokokeriekin testua �jator� janztearen artean, esparru nahiko zabala dauka zuzentzaileak oraindik. Hor planteatu eta hitzartu behar du hizkera eta erregistro maila txukun bat; hor moldatu beharko du, bide batetik edo bestetik, aktorearen arteak eta esanezinak; hor landu beharko du zuzendari eta errealizatzailearekin harremana, gero platoan, denborak gehiegi estutzen ez duenetan behintzat, aukera izan dezan hartualdia hobetzea eskatzeko; eta azken batean, produktua bat eta bakarra izango denez, guztien konplizitatea biltzeko azpilana ere egin beharko da.\nTelesaioetako kontsumitzaileak gozatzeko eta denbora pasatzeko produktu bat nahi du. Ikusle arruntak badaki onari eta txarrari antzematen; badaki zerk funtzionatzen duen eta zerk ez. Konturatzen bada aktoreak �irrist� egiten duela han edo hemen, desilusioa hartuko du. Behin gertatuagatik, ez du gogoan hartuko. Baina etengabe gertatzen badira horrelakoak, aktorearen lana da hor azkenean geratzen dena: Hark esandakoekin testua �kri-kra� ari bazaio belarri ostean, ikusleak ez du gauza onik pentsatuko zuzentzaileaz, noski; baina ez aktoreaz, ezta gidoilariaz ere.\nHainbat autorek nabarmendu dituzte hizketaren eta idazketaren egoera komunikatiboen ezaugarriak baita haien arteko aldeak azaldu ere. Cassany, Tus�n, Luque eta Alcobak, besteak beste, luze idatzi dute horretaz. Hizkuntza mintzatuari buruzko haien ideiak gogora ekarriko ditut:\nHonekin lotuta, aditzaren kontua dator: adizkiak ere batukoak erabiltzea hobesten da eta ondo ebakitzea. Adibide sinple-sinple bat jar dezagun: Badakit. Aktore profesional batek, martxa hartzen duenean bere berbaldian, pertsonaian oso sartuta badago eta ondo-ondo ikasi badu, tentazioa izan dezake baakit esateko, �jatorragotzat� daukalako, kasu baterako. Edo: bakit. Edo esaldi batean bat, eta hurrengoan bestea.\nNola ebaki Ze(r) moduz ari zara lan berrian? > Ze(r) mouz ai zera lan berrian? > Ze mouz ai zea lan berrin? Bizkaieradunek, esate baterako, ez dute berea �ari� hori; galdera da: zein eredu eman behar dugu ETBtik?\nEuskalkien eta euskara batuaren erabileraz, Euskaltzaindiak 2004ko martxoaren 26an argitaratuko adierazpenean honela dio: �Hedadura orokorreko komunikabideek euskara batua erabiliko dute�.\nAdibidez kasu honetan, honela planteatu zitzaion aktoreari: �Ezagutzen duzu bandoa jo esapidea?� Nahikoa izan zen. Berak egin zuen zuzenketa, eta hauxe esan zuen:\nIrain eta biraoak ere kontuz erabiltzekoak dira. Denak ez du zertan �akojonantea� izan: sekulakoa, egundokoa, kristona, kristolakoxea...\nEdo baliabide faltagatik, ez daukagu betiko espresio-makulu superhigatuetara jo beharrik: : �No te jode!� > Bai! Zaude hortan! (Testuinguru jakinetan, noski)\nTestuingurua: Martin telesaila. Irratiko zuzendari Inaxio kanpora bidali behar dute, eta enpresa modernizatze eta optimizatze aldera zuzendari berria bidaliko dute: emakumea, gaztea, ederra, sofistikatua, bizkaieraz hitz egiten zuen lagunartean... Baina petrala, distantea langileekin, �trepa� samarra...\nMartin (erredakziokideei): Ogroa ikusi duzue? > Zer, Anbotoko se�oria ikusi duzue? (> Anbotoko dama)\nZuzendari berriaren papera Anne Igartiburuk egin zuen. Berari galdetu zitzaion ea axola zion �Anbotoko se�oria� (edo �Anbotoko dama�) deitzea irratiko langileek. Izan ere, erregistro formaletik kanpo bizkaieraduna agertzen baitzen. Oniritzia eman zigun �Anbotoko se�oria� deitzeko sekuentzia hartan.\nKomunikabideetako ajeetako bat denbora da, denbora eza. Lehen aipatu dut azkar erabaki behar izaten direla kontuak. Ba esate baterako, ari ginen grabatzen sekuentza bat eta pertsonaia batek esaten zuen, alaba �Heldutasun pertsonaleko� ikastaro batera zihoala. Inork ez zeukan zalantzarik, baina ni bueltaka nenbilen. Neure barrurako esaten nuen: �Nola demontre esan da euskaraz, inoiz esan bada, Cursillo de Crecimiento personal? Esango zen, bai, noski; baina ez nuen arrastorik bilatu inon (zapatu iluntzea zen...). Lehenengo hartualdia egin zen, aktoreari entzun eta ez nengoen konforme, baina neuk ere ez jakin nola buelta eman, eta etsia jota nengoen. Halako batean, taka! �Garatze pertsonala� etorri zitzaidan. Halaxe grabatu zen.\nTestuan hauxe zetorren: �autoa plazotan erosi�. Eta normal-normal joan nintzen aktoreari esatera, �Beno, hori, epetan erosi esango dugu, ezta?� Eta erantzuna ezetz, normalagoa zela plazotan esatea. Harrituta geratu nintzen eta pentsatu nuen ez zidala ulertu; baina ez.\nMartin telesailaren atal batean, hiru pertsonaia Txirri, Mirri eta Txiribitonekin identifikatzen dira: pailazokeriatan ibili direla deritzote. Elkarrizketagileek oso ondo lotu zuten ataleko giroa, pailazoen kanta (�Zapi zuria aurrera, zapi zuria atzera, zapi zuriarekin, jolasten gara�) eta pertsonaien umorea. Honela idatzi zuten kanta: �Txarten gorria aurrera, txartel horia atzera, txartel pare hauekin jolasten gara�. Benetan diotsuet, ez da konturik errazena abestiak egokitzea.\nBistan denez, telebistako saioetako euskara ez dago pertsona bakarraren esku; alderrik izango da munduko zuzentzailerik onena, zuzendari euskaldun jatorrena edo errealizatzailerik �enroilatuena�. Lan talde osoaren emaitza da telebistatik ikusiko duguna; guztien arteko konfiantza eta elkarlanetik irtengo da produkturik onena. Bidea ez da halako edo bestelako telesail batekin hasi eta amaitzen; honetan ere, bidea eginez egingo dugu.\nKaixo, amona! > Kaixo, am�na. > Kaixo, amon�!*\nElkarrizketa bat idatzitakoan, ANTZEZTEA komeni da, idatzitakoa entzun eta testuak behar dituen esklamazio, hots betegarri eta halakoen beharraz edo gehiegikeriaz konturatzeko. Neuk behintzat, gidoigileek jartzen dituztenak baino esklamazio edo �hots betegarri� gehiago eranstea komeni dela uste dut: esaldien tonua indartzeko �Ba�, �ala�, �pentsa�, �behintzat� bezalakoak uste dut hizketan gidoietan baino usuago erabiltzen direla.\n�Teresa oso triste zegoen bere etxeko andrea piperra baino zakarragoa delako� >\nAdibidez: �gauzak asko aldatu dira� esatea baino adierazkorragoa da:\n�Zerbait leporatu nahi badidak, jarri potroak eta aurpegira bota!�\nHemen �esatea� zen axola zuena,\n�Zertaz ari haiz? Zerbait leporatu nahi badidak, esaidak aurrez aurre, potrorik baduk!�\n3- Espresio ugaritasunaz eta ahozko espresabide arrunten aberastasunaz baliatu behar da testuan. Jakina, idazleak berak neurtu behar du zein egoeratan komeni den tonu bat ala bestea, pertsonaiari ba al dagokion �ariera� edo hizketa taxu hori ala ez. Baina gidoiei gatza eta piperra erantsi, mintzatzeko molde neutroegia izan ez dadin.\n�Sortzea da, hain zuzen, hizkuntza batek eten gabe egin behar duena, baina kontua da hizkuntza barruko aldakuntzak ezin direla ez goizetik gauera ez goitik behera gauzatu. Pixkanaka egin behar dira, eta Euskaltzaindiaren agiriak zioenez (1959koak), �hizkuntzaren joerak gordeaz�. Beste era batera esanda, senez eta zentzuz jokatzea komeni da�. (217. or.)


Eneko Parra (Aldaialdeko gurasoa): "Ez dago ez trenaren lurperatze proiekturik, ezta eskolarik ere, zentzugabekeria hutsa da" - Halabedi\n> Eneko Parra (Aldaialdeko gurasoa): “Ez dago ez trenaren lurperatze proiekturik, ezta eskolarik ere, zentzugabekeria hutsa da”\nAldaialdeko ikasleen egoerak ez du laster konponbidea izango, instituzioek gurasoen eskaerei entzungor egiten jarraitzen dutelako. Lazkozen gobernuak egindako trenaren lurperatze plana eskolaren azpitik pasa behar zela eta, ez zuten eraikina egin, eta barrakoietan daude ikasleak. Baina jadanik bertan behera geratu zen plan hori, ez da trena bertatik pasako. Eta hala ere, eskolako eraikina egin gabe jarraitzen dute. 2016tik daude ikasleak barrakoietan, eta jadanik 300 ikasle baino gehiago daude egoera honetan.\nEneko Parra da ikasle hauen gurasoetako bat, eta Hizpidean izan dugu arazoa eta konponbide posiblea azaltzeko. Elkarrizketa osoa hemen entzungai.\nHizpidea: Eneko Parra (Aldaialdeko gurasoa): "Ez dago ez trenaren lurperatze proiekturik, ezta eskolarik ere, zentzugabekeria hutsa da"\n← Una manifestación recorre Amurrio tras la muerte de un nuevo trabajador en Aiaraldea exigiendo “toda la verdad” sobre lo ocurrido\n¿Que esconde Zorroza Gestión de Residuos tras la muerte del último trabajador? →


Koronabirusari aurre egiteko neurri murriztaileak gutxienez beste 15 egunez luzatuko ditu Jaurlaritzak - Durangaldea - Anboto.org\nKoronabirusari aurre egiteko neurri murriztaileak gutxienez beste 15 egunez luzatuko ditu Jaurlaritzak\nEkaitz Herrera 2020-11-19 19:57\n"Egoera hobetzen ari da, baina ez gaude ondo. Orain arteko neurriak eraginkorrak izaten ari dira. Estrategiak funtzionatu egin du eta horrela jarraituko dugu", esan du Gotzone Sagardui Osasun sailburuak.\nJoan den azaroaren 6tik indarrean dauden neurri murriztaileak gutxienez beste hamabost egunez luzatzea erabaki du Eusko Jaurlaritzak. Gotzone Sagardui Osasun sailburuak agerraldia egin du iluntze honetan eta bertan eman ditu erabakiari buruzko azalpenak. "Egoera hobetzen ari da, baina ez gaude ondo. Ardura indibidual eta kolektiboari erreparatu behar diogu, gure osasuna, ingurukoena, eta osasun sistemaren egoera baitago jokoan", esan du. Intzidentzia tasa gutxitzen ari dela onartu du. Orain arteko neurriak "eraginkorrak" izaten ari direla gehitu du, eta horiek denboran luzatuko direla aurreratu du. Hain zuzen ere, neurrien luzapena zapatuan sartuko da indarrean, neurriok Euskal Autonomia Erkidegoko Aldizkari Ofizialean argitaratu ostean.\nHorrenbestez, orain arte indarrean egondako neurriak bere horretan mantenduko dira, gutxienez, beste hamabost egunetan. Hau da, indarrean jarraituko dute udalerrietako itxialdi perimetralek, herrialdeetako itxialdi perimetralek edota ostalaritza zarratuta mantentzeko neurriek. Hamabost egun hauek pasata, berriro ere berrikusiko dute osasun egoera, eta erabaki berriak egon daitezkeela aurreratu du Sagarduik


UEFA Europa Liga 2021-2022: Europa Ligako partidak | EiTB Gai interesgarriak\n2. MAILA 22/23\n1. maila RFEF - 1. Multzoa - 21/22\n2. maila RFEF - 2. multzoa - 21/22\nEuropa Liga 21/22\n1 Monako 6 3 3 0 7 4 12\n2 R. Sociedad 6 2 3 1 9 6 9\n3 PSV 6 2 2 2 9 8 8\nPublikatuta: 2022/05/19 00:52 (UTC+2) Azken eguneratzea: 2022/05/19 00:52 (UTC+2)\nAlemaniako taldeak Glasgow Rangersi irabazi dio fianala, penalti jaurtiketetan. Eintrachteko jokalariek jaurtiketa guztiak sartu dituzte; Eskoziako taldeak, ordea, penalti bat huts egin du.\nEintracht Frankfurt eta Glasgow Rangers taldeek jokatuko dute Europa Ligako finala\nPublikatuta: 2022/05/05 23:44 (UTC+2) Azken eguneratzea: 2022/05/05 23:44 (UTC+2)\nAlemaniako taldeak West Ham kanporatu du, eta Eskoziakoak txapelketatik at utzi du RB Leipzig.\nUEFAk oinarrizko futboleko Europako elkarte profesional onena izendatu du Athletic\nPublikatuta: 2022/04/04 16:55 (UTC+2) Azken eguneratzea: 2022/04/04 16:55 (UTC+2)\nBilboko taldeak 2021/22 denboraldiko Europako klub onenaren saria jaso du UEFA Grassroots Award sarietan.\nEuropa Ligako final-zortzirenetako egitaraua\nPublikatuta: 2022/03/15 13:09 (UTC+1) Azken eguneratzea: 2022/03/15 13:09 (UTC+1)\nZazpi txartel daude jokoan, bestea Leipzig taldeak baitu UEFAk Spartak Mosku lehiaketatik kanporatu ondoren.\nImanol: ''Harro nago, baina minduta kanporatuta geratu garelako''\nPublikatuta: 2022/02/24 22:49 (UTC+1) Azken eguneratzea: 2022/02/24 22:49 (UTC+1)\nImanol Alguacil, Realeko entrenatzaileak, Leipzigen aurkako porrotaren (1-3) analisia ein du. Talde txuri-urdina Europa Ligatik at geratu da.\nOyarzabal: ''Partida ondo planteatuta egon da, gure aukera izan dugu azken txanpan, baina ez dugu baliatu''\nPublikatuta: 2022/02/24 22:00 (UTC+1) Azken eguneratzea: 2022/02/24 22:00 (UTC+1)\nMikel Oyarzabal Realeko kapitainak, talde txuri-urdina Europa Ligatik at utzi duen Leipzigen aurkako porrotaren (1-3) analisia egin du.\nRealak agur esan dio Europari, Leipzigen aurka 1-3 galduta\nPublikatuta: 2022/02/24 23:13 (UTC+1) Azken eguneratzea: 2022/02/24 23:13 (UTC+1)\nTxuri-urdinek galdu egin dute Alemaniako taldearen kontra Anoetan jokatu duten final-hamaseirenetako itzuliko partida, eta joanekoa berdinduta amaitu zenez (2-2), txapelketatik at geratu da Reala.\nRealak final-zortzirenetako txartela izango du jokoan Leipzigen aurka, Reale Arenan\nPublikatuta: 2022/02/23 07:29 (UTC+1) Azken eguneratzea: 2022/02/24 07:29 (UTC+1)\nTalde txuri-urdinak ostegunean jokatuko du Europa Ligako final-hamaseirenetako itzuliko partida. Joaneko neurketa 2-2 amaitu zen. Mikel Merino ez da deialdian sartu.\nPortu: ''Partidan egongo diren momentu ezberdinak kudeatzen eta haietara egokitzen jakin beharko dugu''\nPublikatuta: 2022/02/23 23:51 (UTC+1) Azken eguneratzea: 2022/02/23 23:51 (UTC+1)\nCristian Portugues 'Portu' Realeko jokalariak, ostegunean talde txuri-urdinak Leipzigen aurka Reale Arenan jokatuko duen Europa Ligako final-hamaseirenetako itzuliko partidari buruz hitz egin du. (adierazpenak gaztelaniaz)\nIsak eta Januzaj taldekideekin aritu eta Leipzigen aurkako deialdian sartu dira\nPublikatuta: 2022/02/23 08:08 (UTC+1) Azken eguneratzea: 2022/02/24 08:08 (UTC+1)\nHainbat zale txuri-urdin bertaratu dira Realaren entrenamendura, pankartekin, kantuekin eta bengalekin, jokalariei euren babesa agertzeko.\nImanol: ''Gozatzeko gaua da eta ilusioz beteta gaude, aurkari zaila dugu aurrean, baina irabazteko gai gara''\nPublikatuta: 2022/02/23 20:02 (UTC+1) Azken eguneratzea: 2022/02/23 20:02 (UTC+1)\nImanol Alguacil Realeko entrenatzaileak, talde txuri-urdinak ostegunean Leipzigen aurka jokatuko duen Europa Ligako final-hamaseirenetako itzuliko neurketari buruz hitz egin du.\nRealeko zaleak Zubietara gerturatu dira taldea hauspotzeko, Europa Ligako partidaren aurretik\nPublikatuta: 2022/02/23 14:11 (UTC+1) Azken eguneratzea: 2022/02/23 14:11 (UTC+1)\nBultzada TxuriUrdina taldea Realaren azken entrenamendura gerturatu da jokalariak hauspotzeko asmoz, Leipzigen aurka ostegunean jokatuko duten neurketa garrantzitsuari begira.\nEuropa Ligako final-hamaseirenetako bueltako partiden ordutegia\nPublikatuta: 2022/02/22 12:14 (UTC+1) Azken eguneratzea: 2022/02/22 12:14 (UTC+1)\nRealak Leipzig hartuko du Reale Arena futbol-zelaian 18:45ean. Jomuga, hurrengo kanporaketarako txartela erdiestea.\nImanol: "Ez zen erraza hemen berdintzea, eta irabaztetik gertu egon gara"\nPublikatuta: 2022/02/18 00:37 (UTC+1) Azken eguneratzea: 2022/02/18 00:37 (UTC+1)\nImanol Alguacil Realeko entrenatzaileak, talde txuri-urdinak Leipzigen etxean Europa Ligako final-hamaseirenetako joaneko partidan lortu duen berdinketari (2-2) buruz hitz egin du.\nIsakek ez du jokatu Leipzigen aurka eta zalantza da Athleticen aurkako euskal derbirako\nPublikatuta: 2022/02/17 23:09 (UTC+1) Azken eguneratzea: 2022/02/17 23:09 (UTC+1)\nAlexander Isak Realeko jokalaria azken orduan geratu da deialditik at, eta ezin izan du jokatu Europa Ligako final-hamaseirenetako joaneko norgehiagoka. Suediarrak mina du ezker izterreko atzealdean.\nRealak berdindu egin du Leipzigekin (2-2) eta final-zortzirenetarako txartela Anoetan erabakiko da\nPublikatuta: 2022/02/17 23:37 (UTC+1) Azken eguneratzea: 2022/02/17 23:37 (UTC+1)\nTalde txuri-urdinaren eta alemaniarraren arteko Europa Ligako final-hamaseirenetako joaneko partida bina berdinduta amaitu da. Birritan jarri da aurretik markagailuan Reala, baina Leipzig lehia parekatzeko gai izan da.\nIsak, Sorloth, Merino eta Januzaj Alemanian ''porrot egindakoak'' direla dio Bild tabloideak bere azalean\nPublikatuta: 2022/02/17 15:08 (UTC+1) Azken eguneratzea: 2022/02/17 15:08 (UTC+1)\nHedabidea Realak eta Leipzig taldeak Europa Ligan jokatuko duten final-hamaseirenetako joaneko partida berotzen saiatu da ostegun honetan azalean ateratako argazki eta titularrarekin.\nRealzaleak: ''Partida zaila da, baina itxaropentsu gaude''\nPublikatuta: 2022/02/17 15:00 (UTC+1) Azken eguneratzea: 2022/02/17 15:00 (UTC+1)\n250 jarraitzaile ingururen babesa izango du Realak Alemanian, Leipzig taldearen aurka jokatuko duen Europa Ligako final-hamaseirenetako joaneko partidan.\nRealak emaitza ona lortu nahi du Leipzigen aurkako joaneko partidan\nPublikatuta: 2022/02/16 17:30 (UTC+1) Azken eguneratzea: 2022/02/16 17:30 (UTC+1)\nTalde txuri-urdinak Alemanian jokatuko du ostegun honetan Europa Ligako final-hamaseirenetako joaneko norgehiagoka.\n''Egin amets'', Imanolek kazetariei zuzendu dien mezua Leipzigen neurketaren aurretik\nPublikatuta: 2022/02/16 14:22 (UTC+1) Azken eguneratzea: 2022/02/16 14:22 (UTC+1)\nRealak Leipzigen aurkako neurketa dauka ostegun honetan, Europa Ligan. Aurkari gogorra den arren, Imanol Alguacil txuri-urdinen entrenatzaileak mezu baikorra igorri die Zubietan bildutako kazetariei entrenamendua hasi aurretik.\nIsak: ''Hara joan eta emaitza on batekin ateratzea espero dut, baina zaila izango da''\nPublikatuta: 2022/02/16 13:49 (UTC+1) Azken eguneratzea: 2022/02/16 13:49 (UTC+1)\nIsak, bere entrenatzailea bezala baikor agertu da prentsaurrekoan, baina badaki ez dela erraza izango.\nImanol: ''Kasualitatez dago Europa Liga jokatzen, Leipzig Txapeldunen Ligako taldea da''\nPublikatuta: 2022/02/16 13:32 (UTC+1) Azken eguneratzea: 2022/02/16 13:32 (UTC+1)\nImanol Alguacil prentsaurrekoan baikor agertu da. Oriotarrak esan duenez, Realak apaltasunez hartu behar du Leipzig, talde handia delako.\nEuropa Ligako final-zortzirenetako partidak eta ordutegiak\nPublikatuta: 2022/02/14 14:37 (UTC+1) Azken eguneratzea: 2022/02/14 14:37 (UTC+1)\nRealak ostegunean jokatuko du noren eta Leipzigen aurka Alemanian gaueko 21:00etan.\nOlabek Realaren egunerokotasuna aztertu eta klubaren hitz gogokoena Europa dela adierazi du\nPublikatuta: 2022/02/09 00:16 (UTC+1) Azken eguneratzea: 2022/02/10 00:16 (UTC+1)\nRoberto Olabe Realeko futbol-zuzendariak, klubaren egunerokotasunaz hitz egin du. Emakumezkoen zein gizonekoen mailako lehen taldeez mintzatu da, eta Sanseren egoeraren analisia ere egin du. Jokalarien kontratu berritzeak nola dauden azaldu du. (adierazpenak gaztelaniaz)\nRB Leipzig, aurkari zaila Realarentzat\nPublikatuta: 2021/12/13 17:30 (UTC+1) Azken eguneratzea: 2021/12/13 17:30 (UTC+1)\nTxuri-urdinek talde alemaniarraren aurka jokatuko dute Europa Ligako final-hamaseirenetako kanporaketa. Joaneko partida Alemaniako Red Bull Arenan jokatuko da otsailaren 17an; itzulikoa, hilaren 24an, Reale Arenan.\nRealak Red Bull Leipzigen aurka jokatuko du\nPublikatuta: 2021/12/12 14:45 (UTC+1) Azken eguneratzea: 2021/12/13 14:45 (UTC+1)\nPlay-offetako joaneko partida otsailaren 17an izango da, eta bueltakoa, hilaren 24an, Reale Arenan.\nRealak Europa Ligan jokatuko dituen partiden egunak eta orduak\nPublikatuta: 2021/08/28 13:23 (UTC+2) Azken eguneratzea: 2021/12/10 13:23 (UTC+1)\nReale Arenako partida guztiak 18:45ean jokatuko dituzte donostiarrek, eta etxetik kanpokoak, berriz, 21:00etan.\nZubimendi: ''Imanolek proposatutako plana bete dugu, eta ondo atera da''\nPublikatuta: 2021/12/09 21:58 (UTC+1) Azken eguneratzea: 2021/12/09 21:58 (UTC+1)\nMartin Zubimendi Realeko jokalariak, talde txuri-urdinak PSV Eindhovenen aurka lortu duen garaipenari (3-0) buruz hitz egin du.\nImanol: ''Lan ona egin dute jokalariek eta harro nago lortu dugunarengatik''\nPublikatuta: 2021/12/09 21:38 (UTC+1) Azken eguneratzea: 2021/12/09 21:38 (UTC+1)\nImanol Alguacil Realeko entrenatzaileak, talde txuri-urdinak PSV Eindhovenen aurka lortutako garaipenari (3-0) buruz hitz egin du.\nRealak Europa Ligako final-hamaseirenetarako txartela lortu du PSV mendean hartuta\nPublikatuta: 2021/12/09 23:22 (UTC+1) Azken eguneratzea: 2021/12/09 23:22 (UTC+1)\nTalde txuri-urdinak 3-0eko emaitzaren irabazi du PSV Eindhovenen aurka jokatu duen partida. Multzoen fasea bigarren postuan amaituta, aurrera egin du txapelketan.\nRealeko eta PSVko zaleek istiluak eragin dituzte Donostian\nPublikatuta: 2021/12/09 12:20 (UTC+1) Azken eguneratzea: 2021/12/09 12:20 (UTC+1)\nIstiluetan hainbat objektu jaurti dituzte, besteak beste, bengalak, eta kristalak apurtu dituzte Boulevardetik gertu dauden bi establezimendutan.\nOyarzabal: ''Guretzat partida oso garrantzitsua da, asko dago jokoan''\nPublikatuta: 2021/12/08 20:14 (UTC+1) Azken eguneratzea: 2021/12/08 20:14 (UTC+1)\nRealak PSVren aurka jokatuko du ostegunean Reale Arenan Europa Ligako 6. jardunaldiko partida. Garaipenak bakarrik balio dio talde txuri-urdinari, aurrera egiteko. Imanol Alguiacilek eta Mikel Oyarzabalek neurketari buruz hitz egin dute.\nPublikatuta: 2021/12/08 09:42 (UTC+1) Azken eguneratzea: 2021/12/09 09:42 (UTC+1)\nTalde txuri-urdinak PSV Eindhoven izango du aurkari ostegun honetan Reale Arenan, Europa Ligako multzoen faseko seigarren eta azken jardunaldiko partidan. Irabazteak bakarrik balio dio Realari hurrengo fasera sailkatzeko.\nPSVk Utrecht jipoitu du Realari bisita egin aurretik (4-1)\nPublikatuta: 2021/12/04 20:35 (UTC+1) Azken eguneratzea: 2021/12/04 20:35 (UTC+1)\nPSV Eindhovenek garaipena lortu du Phillips Stadiumean Utrechten aurka (4-1), Realari bisita egin baino bost egun lehenago, Europako Ligako azken jardunaldian.\nElustondo: ''Irabaztera etorri gara eta galdu egin dugu, baina garbi dago sailkapena gure esku daukagula''\nPublikatuta: 2021/11/26 00:27 (UTC+1) Azken eguneratzea: 2021/11/26 00:27 (UTC+1)\nAritz Elustondo Realeko jokalariak, talde txuri-urdinak Monakoren aurka jaso duen porrotaren (2-1) analisia egin du.\nRealak galdu egin du Monakoren aurka eta PSVri irabazi behar dio sailkapena lortu ahal izateko\nPublikatuta: 2021/11/25 07:54 (UTC+1) Azken eguneratzea: 2021/11/26 07:54 (UTC+1)\nTalde txuri-urdinak porrota jaso du (2-1) Luis II.a estadioan jokatu duen Europa Ligako multzoen faseko bosgarren jardunaldiko partidan. Realari zaildu egin zaio Europa Ligako final-hamaseirenetarako sailkapena.\nJanuzajek Realean jarraitu nahi du\nPublikatuta: 2021/11/24 20:52 (UTC+1) Azken eguneratzea: 2021/11/24 20:52 (UTC+1)\nAdnan Januzaj Realeko jokalariak talde txuri-urdinean jarritu nhi duela adierazi du Monakoren aurkako Europa Ligako partidaren atariko prentsaurrekoan. (adierazpenak gaztelaniaz)\nImanol: ''Bai edo bai irabazi egin behar dugu''\nPublikatuta: 2021/11/24 20:28 (UTC+1) Azken eguneratzea: 2021/11/24 20:28 (UTC+1)\nImanol Alguacil Realeko entrenatzaileak, talde txuri-urdinak Monakoren aurka ostegunean jokatuko duen Europa Ligako multzoen faseko 5. jardunaldiko partidari buruz hitz egin du.\nRealak Monako mendean hartu eta multzoko lidergoa eskuratu nahi du\nPublikatuta: 2021/11/24 19:51 (UTC+1) Azken eguneratzea: 2021/11/24 19:51 (UTC+1)\nTalde txuri-urdinak Europa Ligako B multzoko liderrari egingo dio bisita ostegun honetan Europa Ligako 5. jardunaldiko partidan.\nRealeko zaleak itxaropentsu doaz Monakora\nPublikatuta: 2021/11/24 18:17 (UTC+1) Azken eguneratzea: 2021/11/24 18:17 (UTC+1)\nRealak Monakoren aurka jokatuko du Europa Ligako multzoen faseko bosgarren jardunaldiko partida Luis IIa estadioan. Talde txuri-urdinak 1.000 zaleren babesa izango du Monakon, ostegunean.\nHIRU ERREGEEN… Zuzeneko erretransmisioak


Espainiako Estatuan, pobrezia arriskuan edo gizarte bazterketa pairatzeko arriskuan bizi dira ia 13 milioi pertsona, datu hori ageri da Pobreziaren aurka Borrokatzeko Europako Sareak (EAPN) berriki argitaratu duen txosten batean. Pobreziaren kontzeptuak, gauza guztien gainetik, gabezia esan nahi du. Pobretzat hartzen diren pertsonek ez dute izaten behar adinako diru sarrerarik, elikagairik, etxerik, osasun arretarik, hezkuntzarako sarbiderik… Pobrezia zirkulu bat da, oraingoz etenik ez duena.. Egoera horretan, gero eta beharrezkoagoa da herritarren elkartasuna, batez ere oinarrizko beharrizanak asetzeko balio duena. Eta oinarrizkoetan oinarrizkoena, jatea da.\nPobrezia zer-nolako hedadura hartzen ari den ikusita, EROSKI CONSUMERek jakin nahi izan du Estatuko herritarrak elkartasunez jokatzen ari ote diren elikaduraren arloan. Horretarako, inkesta egin die honako 9 autonomia erkidego hauetako 1.050 laguni martxoan: Andaluzia, Balear uharteak, Euskal Autonomia Erkidegoa, Galizia, Gaztela Mantxa, Katalunia, Madril, Nafarroa eta Valentziako Erkidegoa.\nEtxean elikadurari lotutako zereginen ardura daramatenek erantzun diote inkestari: erosketa egiteaz, menuak diseinatzeaz, otorduak prestatzeaz… arduratzen direnek. Horien arteko %69 emakumeak izan dira, eta 56 urte eduki dituzte, batez beste. Adina aintzat hartuta, %47k 45 eta 64 urte artean eduki dituzte, %34k 64 urte baino gehiago eta %16k 25 eta 44 urte artean. Soilik %3 izan dira 18 eta 24 urte artekoak. Erantzun dutenen %38 erretiroa hartuta daude gaur egun edo pentsionistak dira, eta %37k lanean dihardute. Beste %12 ez dira ari ez ikasten, ez lanean eta ez lan bila ere modu aktiboan; %10 lanik gabe daude baina bila ari dira aktiboki, eta %3 ikasleak dira. Azkenik, etxe motari erreparatuta, kide horietako %45 bikotekide batekin bizi dira edo seme-alabekin; %23 bakarrik bizi dira, eta %21 bikotekidearekin eta seme-alabarik gabe.\nGarai zailetan, elkartasuna\nSortzen garenetik bertatik izaten dugu elkartasunerako joera. Gure garunak gorde egiten du besteei laguntzeko gaitasuna zehazten duen informazioa, eta gainerakoa urteekin ikasten da.\nAzterketa honetan ageri denez, herritarrek elkartasun keinu asko egiten dituzten elikaduraren arloan (elikagaiak eman, familiako norbaiti erosketak egiteko laguntza eman, senitartekoei janaria eskaini…). Guk galdekatu ditugun herritarren artean, adibidez, %77k egin dute elkartasunezko ekintzaren bat azken urtean.\nPertsona horien ezaugarriak bildu, eta honako argazki hau atera zaigu: emakumeak dira gehienak (%80 inkestari erantzun diotenen artean, eta gizonezkoak %72), 45 eta 64 urte artekoak (%82), Kataluniakoak nagusiki (%82), lanean dihardutenak (%83) eta bikotekidearekin eta seme-alabarik gabe bizi direnak (%80).\nEdonola ere, kolektibo guztietan (sexua aintzat hartuta, adina, autonomia erkidegoa, lanbidea eta familia mota), %65ek baino gehiagok egin dute elkartasunezko keinuren bat azken urtean. Proportziorik apalenak ikasleen eta herritarrik gazteenen artean antzeman ditugu, 18 eta 24 urte artekoetan alegia (bi kolektibo horietan, %55ek egin dute elkartasun keinuren bat).\nElikagaien bankuei buruzko datuak\nElikagaiak ematea: Elikagaien Bankuak\nUrtero, Elikagaien Bankuek 100 milioi tona elikagai biltzen dituzte Estatuan. Irabazteko asmorik gabeko elkarte horiek boluntarioen lanean oinarritzen dira, eta han eta hemen soberan geratu diren jakiak bildu eta beharrizan gehien dutenei helaraztea izaten da haien asmoa. Ongintzazko elkarteen eta gizarte laguntza ematen dutenen esku jartzen dituzte elikagai horiek.\nLehen esan dugun bezala, inkestari erantzun dioten herritarren artean, hirutik bik elikagaiak eman dizkiote azken urtean irabazteko asmorik gabeko elkarteren bati. Adierazi dutenez, %71k behin baino gehiagotan egin dute (2-5 aldiz), eta %83k jakinarazi dute 2-6 hilabete igaro direla azkenekoz elikagaiak eman zituztenetik. Soilik %13k egin dute aurreko hilabetean edo lehenago: gaztelarrak nabarmendu dira horretan, %22k inkesta egin aurreko 30 egunetan emanak baitzituzten elikagaiak; nafarren artean, berriz, %20k adierazi dute azken hilabetean elikagairen bat eman dutela.\nEta elikagaiak zer erakunderi eman dizkioten galdetuta, gehienek (%41) Elikagaien Bankuak aipatu dituzte. Modu bat baino gehiago dago elikagaiak erakunde horiei emateko: zuzenean haien esku jartzea edo beste eragile batzuekin elkarlanean antolatzen dituzten kanpainen bidez egitea: banaketa kateekin, ikastetxeekin eta Administrazioarekin berarekin (gehienean udalekin). Beste %21ek GKE bati eman dizkiote zuzenean (maizenik Caritasi eta Gurutze Gorriari), eta %33k beste elkarte mota bati; esaterako, supermerkatuei, elizei edo parrokiei eta ikastetxeei.\nElikagai lehorrak, gehien ematen direnak\nZer-nolako elikagaiak ematen ditu jendeak? EROSKI CONSUMERen inkestan parte hartu dutenek honako elikagai hauek eman dituzte nagusiki: lekaleak (batez beste 2,7 kilo pertsonako), pasta (2,4 kilo), zerealak (1,7 kilo), olioak (1,7 kilo), esnea eta irabiakiak (3,5 kilo), azukreak eta gozoak (1,7 kilo), galletak (1,4 kilo) eta arrain kontserbak (2,1 kilo). Erantzun duten herritarren %12k soilik adierazi dute berariaz haurrentzat diren produktuak eman dituztela (pixoihalak, esne hautsa…), eta batez ere Valentziako Erkidegoan elkarrizketatu ditugunek azaldu dute joera hori (%22k).\nElikagaien Bankuei emango zaizkien janariak hautatzeko orduan, gomendio batzuk hartu behar dira kontuan: besteak beste, iraungitze data eta kontsumo data gomendatua gainditu gabeak izan ditzatela.\nHori dela eta, herritarrei galdetu diegu ea zenbait alderdiri erreparatzen dieten elikagai mota hori erostean: elikagaia nola kontserbatua dagoen (%27k begiratzen diote ezaugarri horri), iraungitze data agerian duen (%61ek begiratzen diote), kontsumo data (%29k soilik) eta osagaien zerrenda (%8k baino ez).\nBukatzeko, azken urtean elikagaiak eman dituzten 667 herritarrek, batez beste, 18 euro gastatu dituzte elikagai horiek erosten. Gizonek gastatu dute gehien (24 euro batez beste), 45 eta 64 urte artekoek (19 euro), valentziarrek (39 euro), lanean dihardutenek (23 euro) eta bikotekidearekin edo seme-alabekin bizi direnek (21 euro).\nElikagaien Bankuak erakunde ezagun bihurtu dira azken urteetan. Irabazteko asmorik gabeko elkarte horiek boluntarioen lanean oinarritzen dira, eta han eta hemen soberan geratu diren jakiak bildu eta beharrizan gehien dutenei helaraztea izaten da haien asmoa. Espainiako Estatuan, 50 inguru izango dira Elikagaien Bankuak, eta Elikagaien Bankuen Espainiako Federazioan (FESBAL) biltzen dira guztiak.\nModu bat baino gehiago dago laguntza emateko:\nEnpresek elikagaiak edo finantza-baliabideak ematea: ohikoena izaten da Elikagaien Bankuak joatea inguruko enpresetara eta elikagaiak eskatzea. Baina alderantziz ere maiz gertatzen da, eta enpresek eurek ere eskaintzen dituzte elikagaiak eta finantza baliabideak.\nBitartekoak eta zerbitzuak ematea. Ez dira elikagaiak bakarrik ematen. Zenbait enpresak bere jarduerarekin zerikusia duten zerbitzuak ematen dizkiete Elikagaien Bankuei (garraioa, mezularitza…). Beste batzuek biltegietan eta bulegoetan erabiltzeko materiala ematen dute (orriak, bilgarriak, arropa…).\nBoluntarioak. Mila lagun baino gehiago aritzen dira beren borondatez elikagaien bankuetan lanean, elikagaiak eskuratuz, antolatuz eta banatuz.\nLaguntza ekonomikoa. Dirua ere onartzen dute elikagaien bankuek, oso lagungarria izaten baitzaie azpiegiturak mantentzeko eta jarduera ongi antotatzeko (tresneria erosi eta alokatu, garraioa ziurtatu, hozkailu egokiak eskuratu, furgonetak eta telefonoak ordaindu…).


[IRUDITAN] Emakumeen planto historikoa - Noaua.eus\n[IRUDITAN] Emakumeen planto historikoa\nNoaua Aldizkaria 2019-03-13 09:58\nAurrekaririk ez duen mobilizazio eta greba eguna bizi izan genuen Martxoaren 8an. Ehunka emakumeek planto egin zuten Usurbilen, planto historikoa. Inoiz ezagutu den emakumeen aldarrikapen eta protesta egun jendetsuena bizi izan genuen.\nAurrekaririk ez duen mobilizazio eta greba eguna bizi izan genuen Martxoaren 8an. Ehunka emakumeek planto egin zuten Usurbilen, planto historikoa. Inoiz ezagutu den emakumeen aldarrikapen eta protesta egun jendetsu eta anitzena bizi izan genuen.\nEmakume gazte eta heldu, alabak, amak, amonak… goizean goizetik elkarrekin plazan, manifestatzen, hausnartzen, emakumeak elkar ezagutzen, sortzen, dantzan… Ondoko argazki bilduman bildu dugu historikoa izan zen Usurbilgo Martxoaren 8a.\nMartxoaren 8an bizitakoaren balantzea egiteko ordua da. Joan den ostiraleko ekimenak antolatzen aritu den emakume taldeak balorazio bilera irekia deitu du martxoaren 21erako 18:30etan Potxoenean. Bertaratzeko gonbita luzatzen dute. "Zorionak Usurbil! Sekulakoa izan zen martxoaren 8a! Hori dela eta, *balorazio bilera irekirako* gonbita luzatzen dizugu. Egun hori antolatzen aritu ginenok, egunean parte hartu genuenok eta bertaratu ezin izan genuenok, guzti-guztiek dugu lekua eta zeresana bilera horretan. Beraz, erantzi lotsak eta gerturatu!".\nLehenago, Udal Parekidetasun Sailak autodefentsa feminista ikastaroa antolatu du larunbaterako.\nM8, hurrengo deialdiak\n10:00-14:00 /15:30-19:30 Autodefentsa feminista ikastaroa Potxoenean, Maitena Monroyrekin. Izen ematea aurrez bideotatik: Parekidetsaun Sailaren egoitza, 943 377 110, parekidetasuna@usurbil.eus\nAntolatzailea: Usurbilgo Udaleko Parekidetasun Saila.\nMartxoak 21, osteguna\n18:30 Martxoaren 8ko greba feminista historikoa baloratzeko bilera irekia Potxoenean.


Toloto errekaren goraldien uholdeetatik Elorrio babesteko hitzarmena | El Correo\nZurekinToloto errekaren goraldien uholdeetatik Elorrio babesteko hitzarmena\nToloto errekaren goraldien uholdeetatik Elorrio babesteko hitzarmena\n1,2 milioi euroko inbertsioa aurreikusi da, hiru urtetan banatua\nELCORREO.COM Lunes, 8 enero 2018, 23:01\nURA Uraren Euskal Agentziak eta Elorrioko Udala lankidetza hitzarmena sinatu zuten atzo, Bizkaiko udalerria Toloto errekaren goraldiek eragindako uholdeetatik babesteko helburuarekin. Horrela, errekak gaur egun duen estalduraren zati bat kenduko da, sekzioa handituko da eta bi ertzak lotuko dituen zubi berria eraikiko da. URAk 1,2 milioi euro bideratuko ditu lanotara.\nIdoia Buruaga Elorrioko alkateak eta Ernesto Martinez de Cabredo URA agentziaren zuzendari nagusiak atzo izenpetu zuten bi aldeen arteko hitzarmena, Elorrioko udaletxean egindako ekitaldian. Modu honetan, akordioaren arabera, Uraren Euskal Agentziak bere gain hartuko ditu proiektuaren gainbegiratzea, lizitazioa, egikaritzea eta lan zuzendaritza, bai eta finantziazioa ere. Guztira, 1,2 milioi euroko inbertsioa aurreikusi da, hiru urtetan banatua (2018-2020).\nBestalde, Elorrio Udalak konpromisoa hartu du Toloto errekak hirigunean egiten duten bidea egokituko duen proiektua prestatzeko, URArekin elkarlanean, lanak egiteko lurrak agentziaren esku uzteko eta, behin lanak amaituta, egokitutako erreka eremu horren mantentze egokia egiteko.\nElorrioko alkateak adierazi duenez, «hitzarmena bi erakundeen arteko lankidetza irmoak lortu du, Elorrioko alde zaharrean ur goraldien erasanak hein handi batean saihesteko». Halaber, ziurtatu du hitzarmenak abiaraziko dituen lanok «etorkizunean bestelako proiektuak» ere egitea ahalbidetuko dutela, «hirigunetik ibilgailuen trafikoa murrizteko». «Funtsean, hitzarmen hau urrats oso nabarmena da etorkizuneko Elorrio elkarrekin eraikitzen jarraitzeko», gaineratu du.\nBestalde, URAren zuzendari nagusiak azaldu duenez, «Tolotok Elorrioko hirigunean egiten duen bidea estalita dago eta horrek uholde arrisku nabarmena sortzen du; hain zuzen ere, hitzarmen honen bitartez ahaleginak batu nahi dira estaldura horren zati bat kentzeko, ibilgua zabaltzeko ur goraldietan ibilgu horrek emari handiak hartzeko duen ahalmena handitze aldera, pertsonen segurtasuna handitzeko arrisku natural eta errepikakor horren aurrean eta bi ertzak lotuko dituen zubia eraikitzeko, Toloto errekaren sekzio berrira moldatuz».\nElorrioko hiriguneko zati bat Kantauri Ekialdeko Uholde Arriskua Kudeatzeko Planak zehaztutako Uholde Arrisku Handiko eremuen artean dago. Hitzarmenean jasotako neurriek Elorriok duen arrisku hori nabarmen murriztea ahalbidetuko dute. Hala ere, URAk gogoratu du ezingo dela zero arriskurik bermatu iraganean okupatu diren uholde arriskudun eremuetan.\nAzken egunak Aratusteak aurkezteko kartela egiteko Bilboko doako wifi sareak 100.000 erabiltzaileak gainditzen ditu egunean


Leihotikan - Wikipedia, entziklopedia askea.\nPunk - Rock, Hardcore\nLeihotikan Iruñeko punk eta rock talde bat da.\nKaliforniako estiloak eraginda, hardcore melodikoa jotzen dute, letra zainduak lagun.\nHastapenetan hiru lagunek osatu zuten Leihotikan: Patxi Mercerok (gitarra eta abestien egilea), Gorka Armendarizek (ahotsa) eta Alfonso Contin Titi-k (bateria). Egin zuten lehen kantuari "Leihotikan" izenburua jarri zioten, eta taldea ere horrela deitzea erabaki zuten. Maketa bat grabatu zuten hirukote gisa, eta lagunen artean banatu. Bigarren maketa ere etorri zen, baina ordurako bost lagun ziren taldean, Aitor Remon (baxua) eta Mikel Aranguren (gitarra) taldekide berriekin. Nafarroatik kanpo lehen kontzertua 1997an egin zuten, Bilbo Hiria Pop-Rock Lehiaketan. Arangurenek taldea utzi zuen.\nBigarren maketa Gor diskoetxeko arduradunen eskuetara heldu zen, eta "Punk-rock" kantuak Iruñeko tabernetan oihartzun handia izan zuela kontuan hartuta, disko bat grabatzeko proposamena egin zioten taldeari. Kantu berriak behar bezala lantzeko astirik gabe, Hemen ez da ezer aldatzen lehen diskoan (Gor, 1998) maketetako kantuak sartu zituen Leihotikan-ek. Besteak beste, Bad Religion, Pennywise, NOFX, 7 Seconds eta Minor Threat taldeen eragina sumatzen zitzaion, baina, batez ere, Ezin Izan taldearen eragina aldarrikatu zuen boskoteak. Urte batzuk geroago Ezin Izanen bertsio bat grabatu zuten Ilunago, ederrago diskoan (Gor, 2006): "No oirás". Hardcore melodikotik baino gertuago sentitzen zen taldea punk-rocketik. "Hardcore melodikoa etiketa bat da. Punk-rocka musika baino zerbait gehiago da. Jarrera bat da", zioten. Aipaturikoez gain, Euskal Rock Erradikaleko taldeek eta Kataluniako 80ko hamarkadako hardcore taldeek ere (HHH, Monstruacion, GRB...) eragin zieten.\nDiskoak patxadaz eta presiorik gabe prestatzeko ohiturari jarraituz, beste hiru urte pasatu ziren Ilunago, ederrago kaleratu arte. Taldearen diskorik "landuena" da eta hitzetan "sakonagoa eta intimoagoa", taldekideen hitzetan. Estilo aldetik punk-rock eta hardcoreari eutsi arren, aniztasuna dago kantuetan. Disko honekin Euskal Herritik atera ziren estreinakoz jotzera; Espainiara eta Kataluniara, hain zuzen ere. 2004ko urtarrilean Madrilen jo behar zuen, Berri Txarrak taldearekin batera, baina Espainiako zenbait komunikabide eta elkarte ultraeskuindarrek egindako presio eta mehatxuen ondorioz, antolatzaileek kontzertua bertan behera uztea erabaki zuten.\n2018 urtean diska bikoitz bat atera dute, Non zaude? izena duena, hau ere Gor Diskakin. Non zaude? (Egoen lehian) eta Non zaude? (Bizientzat zein hilentzat) dira diska bien izenak.\nZerumugak (Maketa) - 1996\nHemen ez da ezer aldatzen (Gor Diskak) - 1998\nLur (Gor Diskak) - 2000\nMunduaren leihoa (Gor Diskak) - 2003\nIlunago ederrago (Gor Diskak) - 2006\nOroimenak erretzen 18 urte (Gor Diskak) - 2011\nHarold (Gor Diskak) - 2012\nPunk Rock talde soil bat (Gor Diskak) - 2014\nNon zaude? (Egoen lehian)(Gor Diskak) - 2018\nNon zaude? (Bizientzat zein hilentzat)(Gor Diskak) - 2018\n↑ Euskaldunon Egunkaria, 1998ko ekainaren 25a\n↑ Harold. Noiz kontsultatua: 2018-11-09.\n↑ Punk Rock talde soil bat.... Noiz kontsultatua: 2018-11-09.\n↑ Non zaude? (Egoen lehian). Noiz kontsultatua: 2018-11-09.\n↑ Non zaude? (Bizientzat zein hilentzat). Noiz kontsultatua: 2018-11-09.\nEdukiaren zati bat «Leihotikan» artikulutik hartua da. Artikulu hark Jon Eskisabel du egile, eta Creative Commons Aitortu-Partekatu Berdin 3.0 lizentziarekin argitaratu da Badok euskal kantagintzaren atarian.\n(Gaztelaniaz) Leihotikanen webgunea.\n(Gaztelaniaz)(Ingelesez) Gor diskoetxearen webgunea.


Diskurtsoak aztergai 2018ko Topaldia jardunaldian\nDiskurtsoak aztergai izango dira Topaldian, urtarrilaren 25ean\nEuskaltzaleen Topagunea - 17/12/15\nEuskalgintzatik darabiltzagun diskurtsoak aztertuko dira Topaldia jardunaldian, euskaltzaleen mugimenduak urtero antolatzen duen gogoeta-saioan. 2018ko urtarrilaren 25ean egingo da Topaldia, Durangoko Landako Elkartegian, azken urteotan egin izan den modura.\nHerritarrak euskaltzaletzeko diskurtsoek ardaztuko dute, esan bezala, Topaldiaren 15. edizioko edukia. “Diskurtsoak: nola euskaltzaletu herritarrak?” izenburupean, euskalgintzan erabiltzen ditugun diskurtsoak aztertu eta diskurtso berriak eraikitzeko oinarriak zeintzuk izango diren aztertu nahi da.\nIzan ere, euskararen berreskurapen prozesuan, gero eta herritar gehiago euskaltzaletzea ezinbestekoa izango da etorkizunean. Horretarako, Euskalgintzatik bultzatzen diren ekimenez gain, plazaratzen ditugun diskurtsoak giltzarri izango dira. Jendartea aldatzen ari den gisara, zabaltzen ditugun mezuak ere eraldatu beharrean gaude, benetan eragin nahi badugu. Gai hori lantzeko, alor ezberdinetako maila handiko adituak eta arituak batuko dira edizio honetako Topaldian.\nAztergaia hiru ataletan banatu da; hasteko, soziolinguistikan eta komunikazio esparruan oinarri bat jarriko dute Belen Uranga eta Joxerra Gartziak. Bigarren atalean berriz, hiztun tipologien baitan zein diskurtso diren eraginkor plazaratuko dituzte Idurre Eskisabel, Jone Goirigolzarri eta Eneko Gorrik, teoria, bizipenak eta praktikak elkar gurutzatuz. Arratsaldeko atalean, Mugimendu Euskaltzaletik bultzaturiko ekimenak izango dira ardatz. Hizkuntza Eskubideak Bermatzeko Donostiako Protokoloa, Euskaraldia eta Korrika maila diskurtsiboan aletuko dira, ekimen horietako koordinatzaileak elkarrizketan jarriko baititu Leire Palaciosek.\nTopaldia, hausnarketarako gune\nEuskaltzaleen Mugimendurako interesekoak diren gaien inguruan hausnarketa egiteko helburua du TOPALDIAk, Euskaltzaleen Topaguneak urtero antolatzen duen jardunaldiak. Barne gogoeta eta elikadura tresna izateaz gain, bestelako eragile zein norbanakoekin elkartrukea bideratzeko espazioa ere eskaintzen du. Hamazazpi urteko ibilbidean, mugimenduko kideen elkargune, formazio eta gogoetarako ezinbesteko hitzordu bihurtu da Topaldia.\nDiskurtsoen gaiak izan du presentzia azken urteotako edizioetan ere. Iñaki Martinez de Lunak motibazioa ardatz izan zuten jardunaldian (2014) eta aktibazioari buruzko Topaldian (2016) diskurtsoen gaia aztertu zuen. Ez da berria gaia, beraz. Topalabe taldeak sortutako Berrikasi eta Berrikusi dokumentuan euskararen biziberritzerako aztertutako zazpi lan-ildoen artean “diskurtso multzo koherente” baten beharra azpimarratzen zuen.\nEuskarak 365 egun dinamikan ere, 2018rako proposatutako Euskaraldian, gai zentrala izango da mezu eta diskurtsoena. Horregatik, gaia lantzeko momentu egokia dela ikusi da Topagunean.\nIzena ematea zabalik\nUrtarrilaren 19rarte edo aretoko edukiera betetzen den arte egongo da zabalik Topaldiaren izen-ematea (Topaldiaren webgunean egin daiteke).


Uztapide, ahanzturatik jendartera - Urola Kostako Hitza : Urola Kostako Hitza\nManuel Olaizola 'Uztapide' bertsolariaren bizitza jasotzen duen 'Nire Uztapide' liburua berrargitaratu du Ereinek. Pako Aristi da lanaren idazlea, eta hark "poz handia" sentitu du liburuari bizi berri bat eman diotelako. Zestoako Udalaren ekimenez berrargitaratu dute, herriko belaunaldi berriek Uztapideren berri izan dezaten.\nMikel Arregi, Pako Aristi eta Jon Zabaleta, liburuaren aurkezpenaren ostean. (Erein)\nLiburuaren idazleak azaldu duenez, institutuan zebiltzan gazteei zuzenduta idatzi zuen lana duela 22 urte. Joxean Agirreren asmo bati tiraka eta Bertsozale Elkarteak bultzatuta, hiru bertsolariren biografia jasotzen zuten lanak kaleratu zituzten orduan: Fernando Amezketarrarena, Txirritarena eta Uztapiderena; azken hori soilik idatzi zuen Aristik. “Proiektuaren asmoa zen bertsolari zaharren bizitzak gazteentzat erakargarri egitea, ondoren lan horiek institutuetan lantzeko. Dena den, liburu horiek ez ziren institutuetan landu azkenean; helburu horrek huts egin zuen. Horrek erakusten du euskalgintzako arlo ezberdinetan ez dagoela koordinaziorik, hezkuntzak bere ajeak dituela”, esan du.\nArgitalpen horietatik urteak pasatu dira, eta gaur egun, deskatalogatuta zeuden lanak, agortuta. Zestoako alkateak ez zuen liburu horien existentziaren berririk ere, baina hitzaldi batean, Nire Uztapide liburuaren inguruko aipamen bat entzun zuen, eta Aristiri galdetu zion liburuaz. “Liburua irakurtzea nahi zuela esan zidan, eta ale bat eman nion. Orduan, lan hori berrargitaratzea erabaki zuen hark, udalaren izenean”. Hortik sortu da proiektua, eta Aristik “poz handia” sentitu du liburuari bizi berri bat eman diotelako.\nHark adierazi duenez, idazle denek izan ohi dute beldur bat: “Gure beldurra izaten da, liburu bat argitaratu ostean, denborak lan horri nola eragingo dion, xarma edo mamia galduko ote duen idatzitakoak. Dena den, berriro irakurri dut liburua, eta iruditzen zait oso ondo aguantatu duela denbora. Orain, nire kezka da, 22 urteren osetan, beste irakurketa bat izango ote duen; hau da, jendeak irakurriko ote duen”.\nUztapideren biografia nobela bilakatzerakoan, idazleak bi eszenaren artean kokatu du bertsolariaren ibilbidea. Lehen eszenan, Uztapideren hastapenak bildu ditu: “Endoian jaio zen Uztapide, auzo txiki batean, pixka bat mundutik aparte. Ez zuen baliabide handirik, ezta bertsotan irakatsiko zion inor ere. Autodidakta izan zen. Bertsopaperak buruz ikasita barneratu zituen bertsolaritzaren teknika guztiak. 1936an, 27 urte zituela, Espainiako Gerra hasi baino sei hilabete lehenago, Euskal Herriko Bertsolari Txapelketara aurkeztu zen, ausardia handiz. Ez zekien zer egin behar zen txapelketan, eta horregatik, aurrez kanporaketa bat ikustera joan zen. Saio hartan ikusitakoarekin bakarrik aurkeztu zen txapelketara, eta irabazi egin zuen”. Dena den, txapela “kendu” egin ziotela gogoratu du Aristik. “Txapela Txirritari ematea erabaki zuten antolatzaileek, zaharra zegoelako”. Handik denbora batera, hala ere, berriro txapelketak antolatzen hasi zirenean, hiru aldiz irabazi zuen Uztapidek Euskal Herriko Bertsolari Txapelketa. Atal horri dagozkionak dira liburuko zenbait pasarte, eta beste zenbait, berriz, geroagokoak. Bigarren eszena horretan, zahartuta dago Uztapide, hainbat bertsolari gaztez inguratuta. “Hori berak egin zuen ibilbide biografiko izugarriaren isla da. Sekulako ekarpena egin zuen bertsolaritzara”.\nZabaletaren marrazkiei ere egin die erreferentzia idazleak. “Sekulako lan ederra egin du. Haren marrazkiak duela 22 urtekoak diren arren, atzo eginak dirudite. Ausardia handiz eginak dira, eta sekulako freskotasuna transmititzen dute”. Zabaletak berak marrazkiak egiteko prozesua nolakoa izan zen azaldu du. “Ipuinak ilustratzerakoan, beti saiatzen naiz idazlearen istorioa nire istorioarekin lotzen, nire bizitzarekin. Uztapidek Manuel izena zuen, eta nire osaba batek ere bai, eta harekin lotu nuen istorioa. Horregatik, oso atsegina izan zen liburua ilustratzea”. Teknikari dagokionez, besteak beste, argazkia, marrazkia eta xilografia baliatu dituela adierazi du.\nEditoreak nabarmendu duenez, kapitulu laburrak ditu liburuak, eta “erraz” irakurtzen da, baina, era berean, “sakona” ere bada. Ilustrazioei dagokienez, “proposamen ausarta” dela nabarmendu du: “Bertsolari baten bizitza kontatzen duen liburua izanda, ez da espero hain irudi koloretsuak baliatzea, baina nire ustez, oso interesgarriak eta erakargarriak dira marrazkiak”.\nUztapide Plazara bertso astea, Zestoan\nZestoako alkateak hausnarketa bat jarri nahi izan du mahai gainean. “Uztapide garai hartan Euskal Herri osoan miretsia izan zen, erreferente bat. Zestoa oso herri euskalduna da, eta ez da posible Zestoako haurrentzako Uztapide ezezaguna izatea. Horregatik etorri da proiektua. Hezkuntza sistemaren gabeziaren adierazle da hori. Udal gisa, obligazio bat dela sentitu dugu proiektu hau hauspotzea; horregatik, herriko nerabe guztiei emango zaie liburua, eta herriko hiru ikastetxeetan Uztapideren inguruko unitate didaktiko bat lantzea nahi dugu”. Haren arabera, “oso tresna polita” da Nire Uztapide liburua bertsolaria ezagutzera emateko, “ahanzturari aurre egiteko”. Helburu horri tiraka, gainera, belaunaldi berrietako herritarrek Uztapide nor izan zen jakin dezaten, Uztapide Plazara bertso astea antolatu dute Zestoan.\nBertsolaritzak egun bizi duen loraldia belaunaldien arteko transmisioa bermatzeko baliatu behar dela uste du Arregik. “Txapelketak jende asko mugitzen du, baina bertsolaritza hori baino askoz gehiago da. Belaunaldien arteko transmisioa da gakoa, belaunaldi berriak inplikaraztea; ikusi besterik ez dago bertso saioetako publikoaren adina zein den. Kontzientziazio fase batean sartu eta esfortzu berezia egin beharra daukagu, elkarlanean. Euskal Herriko erakunde publikoek une honetan jartzen dutena baino arreta handiagoa jarri behar lukete gai honetan; izan ere, gure ondareaz, gure izateaz ari gara. Ondare bat da bertsolariek utzi digutena, eta txiki-txikitatik ezagutu beharko genituzke haiek. Ez da soilik gure aurrekoei zor diegun zerbait, geure buruari, euskarari eta kulturari baizik”.\nErlazionatutako edukiaUztapideren obra eta izana plazara eramateko bertso astea antolatu dute Zestoan


Euskarazko marrazki bizidun, film eta telesailak sarean • ZUZEU\nGoku eta bere lagunak.\nAbian jarri berri dute Ikusezazu.com webgunea. Bertan garai guztietako marrazki bizidunak dituzu eskura: Tintin, Nemo Txikia, Asterix eta Obelix, Doraemon eta Astakiloak, gutxi batzuk aipatzearren. Baina ez animazioa bakarrik, euskarazko edo euskaratu egin diren film klasiko eta garaikideak, teleserie arrakastatsuak eta dokumentalak ere topa ditzakezu. 300dik gora daude jada, eta geroz eta gehiago dira euskarazko ikusentzunezkoen mediateka hau osatzen doazenak. Aperitif bezala aspaldiko harribitxi bat: Dragoi bolaren lehen atala. Goza dezauela.\nEta ezer falta ez dadin, hemen duzue Dragoi Bolaren kantua, 3gabe2 talde donostiarraren eskutik.\nDragoi Bola, marrazki bizidunak, telesailak, zinema\nErresistentzia frantsesaren ereserkia sortu zuen idazlea hil da\nGarai berriak, modu berriak\n6 pentsamendu “Euskarazko marrazki bizidun, film eta telesailak sarean”-ri buruz\niPhoneroa 2009-04-08 10:03\nJo Mikel. Ikaragarria, eguna argitu didak. Aspaldiko urteak ekarri zizkidak honek gogora (ikastolako egunak, etxekolanak, aspaldiko lagunak…)\nEsker mila benetan!\nNi neu 2009-05-07 21:19\nUeeeee OSO ONA!!!isidoro eta guzti!!!zelako oroitzapen onak!!Mila esker Mikel!\nGaurko hitzaldia EHUn interesgarria benetan!!!\nMikel Lasa 2009-05-07 23:21\nHarribitxi bat da web orri hori, baietz? Pozten naiz pozten gara proiektua interesgarria iruditu izanaz, idaztera gonbidatuta zaude, badakizu.\nJokin 2009-06-07 23:41\nKaixo lagunok, ikusezazu elkarteko kide bat naiz, beno lehenengo eta behin mila esker erabiltzaileoi… Bueno ez dakit jakingo duzuenik baina ikusezazu elkartea asanblada ireki bat dela eta edonork parte hartu dezakela, esateko idazten dut….\nbueno besterik gabe beste bat arte\naiora 2010-07-20 09:10\n“404 Not Found” akatsa ematen du ikusezazu.com estekak, komenigarria liztateke zuzentzea 😉 .\nGora marrazki bizidunak, ederra ekimena!!!\nzumarra 2010-09-26 22:14\nHala ematen du, bai, ikusezazu.com desagertu egin dela. Aspaldi ezin izan naiz sartu…\nBestalde beste orri batzuk badira marrazki bizidunak euskeraz ikusi edo deskargatzekoak:


ALBOAN::Heziketa baliabideak::Kamishibai bidez, barrez ikastea\nKategoria: Kamishibaia, Hezkidetza, Munduko Hiritarrok. Gatazkak konpontzea. eta Hiritartasuna eta Kulturartekotasuna\nGatazken konponketa, Hezkidetza, Kulturartekotasuna, Aniztasuna\nNorberaren autonomiarako eta ekimenerako gaitasuna, Gizarterako eta hiritartasunerako gaitasuna, Ikasten ikasteko gaitasuna, Espiritualtasunerako gaitasuna, Kulturarako eta arterako gaitasuna, Hizkuntzarako gaitasuna\nHizkuntza eta literatura, Arte hezkuntza, Musika, Ingurunearen Ezaguera, Etika, Gorputz-hezkuntza, Erlijioa, Plastika eta ikus-hezkuntza, Ingelera\nNola prestatu Kamishibai bat umeekin: istorioa\nJarduera honek Kamishibaiaren istorioa sortuko den hiru saiotan banatzen da.\nLehenengoan “Dona eta Dino” ipuina irakurtzen da Kamishibaiaren teknika aztertzeko, egituratik istorioan esku hartzen duten elementuetaraino. Hurrengo fasea ipuinaren moldaketan datza 12 sekuentziatan banatzeko, Kamishibaira egokituz eta sekuentzia bakoitza aztertuz gero irakurri ahal izateko. Azkenik, hirugarrenean, beste Kamishibai bat sortzen da baina orain ipuin mitologiko batean oinarrituta.\nNola prestatu Kamishibai bat umeekin: ilustrazioak\nJarduera honek Kamishibaiaren ilustrazioak sortuko diren bi saiotan banatzen da.\nLehenengoan ilustrazioak sortzen dira horretarako nahi den marrazketa teknika erabilita eta paraleloki ipuina ordenagailura transkribatu eta inprimatu behar da eta bigarrenean ilustrazioak testuekin lotu behar dira, azken emaitza ikusi eta biren artean istorioa kontatu.\nNola prestatu Kamishibai bat umeekin: antzokitxoa\nJarduera honek Kamishibairen antzokitxoa elaboratu behar den saio batean datza. Gutxienez antzokitxo-eredu bat izatea gomendatzen da. Halakorik ez baduzue bat eska dezakezue ALBOAN erakundearen baliabide-zentroetan.\nNola prestatu Kamishibai bat umeekin: narrazioa eta eszenaratzea\nJarduera honek Kamishibairen narrazioa eta eszenaratzea landuko den bi saiotan banatzen da.\nLehenengoan narrazioa erakargarriagoa izateko gomedioak ematen zaizkie umeei, antzezpena bikoteka entseatzen da, hobetzeko iradokizunak ematen zaizkie behar izatekotan, gonbidapendak diseinatzen dira eta giroa apaintzen da eta bigarrenean ipuinak publiko zabalari aurkezten zaizkio.\nOi, ama! Sabeleko mina dut\nAktibitatea aita, ama, alaba eta doktorea parte hartzen duten antzezpen txiki bat egitean datza. Lehenik eta behin, bakoitzak gizarteak markatzen dituen rolen arabera antzeztuko du eta gero berriz antzezten da baina rolak aldatuz.\nGogokoen dudan kolorea\nDonaren eta Dinoren kolore-gustuei buruz eztabaida hasiko dugu. Behin ipuinaren alderdi hori aztertuta, koloretako arkatzen artetik gogokoen duten kolorea aukeratzeko eskatuko zaie eta idazlan txiki bat egingo dute hari buruz denak arbelean erakusten bukatuz.\nDona eta Dinoren ogibideak\nHartu mota guztietako hogibideak dituzten fitxak eta saiatu ezohikoenak ere sartzen, esaterako, pianista, kazetaria edo soroslea. Banatu arbela bi erditan eta jarri Dino eta Donaren izenak, bakoitza alde batean. Ikasleek fitxak espontaneoki altxatzen joango dira eta egokitzat jotzen duten lekuan jarriko dute arbelean konklusio kolektibo batekin bukatzeko.\nJarduera gorputzarekin makina bat sortzean datza. Pertsona bakoitza makinaren funtsezko pieza bat izango da eta, denak elkarrekin funtzionarazi egingo dute zarata berezigarriarekin.\nLau eta zortzi pertsona bitarteko taldetan beste taldeak ikusi barik makina bat eratuko da eta gero beste taldeen aurrean erakutsiko da bakoitzak errepresentatzen duen pieza eta fabrikatze-herrialdea esanez. Behin pieza guztiak erakutsita beste taldeak zein makina den asmatu beharko dute.\nPertsona bakoitzak paperezko orri zuri bat eta kolore desberdinetako errotulagailuak izan behar ditu. Erritmo desberdinak jasotzen dituen hainbat kulturatako aurrez grabatutako musika sorta bat jarriko du. Ikasleek musika jarraitu beharko dute errotulagailuarekin eta kolorea aldatu beharko musikaren arabera beharrezkotzat jotzen dutenean. Azkenik, denak elkartu eta gainerakoei erakutsiko dizkiete egindako marrazkiak.\nIkasle guztiek begiak itxi behar dituzte. Jarduera orientatzen duenak belarrira xuxurlatu beharko dio ume bati: “Zu zara oilo-aita/oilo-ama”. Ondoren, ume guztiak nahasten hasiko dira eta begiak itxita dituztela beste pertsona baten eskua bilatuko dute eta “Txio-txio?” galdetuko diote. Besteak ere galdetzen badu eskua askatu eta isilik egon behar den oilo-aita/oilo-ama bilatzen jarraituko dute. Beraz, beste pertsonak erantzuten ez badu (oilo-aita/oilo-ama), ikasleak isilik eta eskua emanda jarraituko dute. Beste batek konturatzen bada, taldean sar daiteke pertsona guztiak harrapatuta geratzen diren arte. Azkenik, begiak irekitzeko eskatuko zaie.\nAlegiazko bidaia emozioen etxera\nParte-hartzaileek alegiazko bidaia egingo dute. Euren eserlekuetan geratuko dira, begiak itxita. Musika suabea jarri eta etxe batzuk dituen emozioen planeta batera bidaiatzean datzan orientazio bat egitea proposatzen da. Etxeak bisitatzea eta bakoitzarekin emozio bat lantzea proposatzen da. Azkenik klasera bueltatzen da eta bidaiari buruz hitz egiten da.\nBost boluntario eskatuko ditugu eta ikasgelatik aterako dira. Geratzen den taldeari istorio labur bat kontatuko zaio mimikaren bidez eta, ondoren, antzeztutakoa irakurriko zaie. Gero, lehen boluntarioari sartzeko esango zaio eta istorioa mimika bidez antzeztuko zaio, baina ez zaio irakurriko. Bigarren boluntarioari deitu eta lehenengoak istorioa antzeztu beharko dio mimikaz eta horrela ondoz-ondo. Jada ez dagoenenan inor kanpoan, azken pertsonati eskatuko zaio ikusitako antzezpenetik ulertu duena esan dezan eta gero jatorriko istorioa kontatuko zaie. Azkenik gertatutakoari buruz eta beste pertsona ulertzean izandako zailtasunei buruz hausnartzen da.\nMusikaren erritmoarekin, umeek bueltak emango dituzte aulkien inguruan. Musika gelditzean, aulkietan eseri beharko dira. Musika gelditzen den bakoitzean aulki bat kenduko dugu, baina parte-hartzailerik kanporatu gabe. Beraz, denak aldi berean geratzen diren aulkietan erori gabe esertzeko modua aurkitu beharko dute.


Literatura-irakasle hura | Faroa\n← Seminarioan berriro, mende erdi igarota\nNASA eta krisi-komunikazioa →\nJoan den asteburuan jakin nuen Joaquin Forradellas hil dela, 70. hamarkada hasieran gure Literatura irakaslea izan zena Peñaflorida institutuan, Donostian. Eta pena hartu nuen, estimu handian nuelako.\nGarai hartan gu Donostiako seminarioan bizi ginen, baina apaizgaitegiko arduradunek Peñaflorida institutura bidali gintuzten goi batxillergoa egitera. Han beste giro bat aurkitu genuen, irekiagoa eta laikoagoa, eta baita irakasle onak ere. Tartean, Joaquin Forradellas, gure literatura irakaslea. Gizon argala zen, ahots mehekoa, baina zelan harrapatu gintuen literaturarako!\nErakutsi zigun literatura beste modu batean ikusten, gonbidatu gintuen Espainiako klasikoak irakurtzera (nik orduan irakurri nituen, eta gozatu, El Quijote de la Mancha eta El Lazarillo de Tormes, besteak beste), eta bere eskola orduak irekiak ziren guk proposatutako gaiak eztabaidatzeko, nahiz eta, zenbaitetan, zerikusirik izan ez literaturarekin.\nEgun batean, gogoan dut, etorri zen ikasgelara eta, braust, jaurti zuen: “gaur zer nahiago duzue, ohiko eskola eman ala aste honetan Aranzabalek Triunfo aldizkarian idatzi duen gutuna eztabaidatu?”. Ni lotsa-lotsa eginda geratu nintzen, ordura arte inori ez bainion aipatu gutun bat bidali nuela Triunfora, Sobre el celibato izenburuarekin. Egun hartan, noski, literatura alde batera utzi, eta gutunaren inguruan hitz egin genuen. Horrelakoxea zen Forradellas.\nGeroago, unibertsitatean ari ginela, bere etxean hartu gintuen ikaskide bat eta biok, hainbat zalantza genuen-eta unibertsitatean egin beharreko lan baten inguruan. Adeitsuki hartu gintuen, kafera gonbidatu, eta, argitu beharrekoa argituta, animatu gintuen bizitzan eta ikasketetan aurrera egitera.\nHarrezkero, ez dut ikusi Joaquin Forradellas, baina behin baino gehiagotan izan dut gogoan, bere aldarte on eta inspirazioagatik. Sekula izan dudan irakasle onenetakoa izan da, eta beti eramango dut nirekin, berari zor diot-eta, neurri handi batean, literaturarekiko gustua.\n(Goiko argazkia 1968koa da, eta Peñaflorida institutuan aterata dago. Bertan, Forradellas zirkulu batekin dago markatuta. Usandizaga.com-ek haren omenez egindako pdf batetik atera dut).\nKategoria: heriotza Etiketak forradellas, institutua, literatura, peñaflorida, seminarioa. Gorde lotura.


Urnietako Udalak 1.000 eurorainoko laguntza zuzenak emango dizkie itxi behar izan duten ostalaritza, jatetxe eta ostatu establezimendueiUrnietako udala | Urnietako udala\nUrnietako Udalak 1.000 eurorainoko laguntza zuzenak emango dizkie itxi behar izan duten ostalaritza, jatetxe eta ostatu establezimenduei\nUrnietako Udalak zuzeneko dirulaguntza lerro bat eskainiko die udalerriko ostalaritza, jatetxe eta ostatu establezimendu eta zerbitzuei, sektore horiek lagundu eta bultzatzeko, Eusko Jaurlaritzak azaroaren 6an argitaratutako dekretuaren bidez ateak itxi behar izan ondoren. Dekretu horren helburua Covid 19ren hedapena etetea zen, Euskadi osoan izandako positiboen igoera esponentziala dela eta.\n45.000 euro bideratuko dira\nUne oso zaila pasatzen ari den sektoreari laguntzeko, Udalak 45.000 euroko partida bideratuko du. Horrela, 1.000 eurorainoko zenbateko finkoa emango du establezimendu bakoitzeko. Horretarako, onuradunek baldintza batzuk bete beharko dituzte, laguntzen oinarrietan zehazten direnak. Horietan, halaber, aurkeztu beharreko dokumentazioa eta onuradunek bete beharko dituzten betebeharrak zehazten dira, besteak beste.\nEskabideak aurkezteko epea 10 egun baliodunekoa izango da, deialdia Gipuzkoako Aldizkari Ofizialean argitaratu eta hurrengo egunetik aurrera. Data zehaztu bezain laster, Udalak horren berri emango du.\nEskabideak aurkezteko bi aukera daude:\nUrnietako Udalaren erregistro elektronikoa: urnieta.eus\nBertan herritarrentzako arreta-zerbitzua.\nDESKARGATU OINARRIAK ETA ESKAERA ORRIA\nEusko Jaurlaritzaren 3.000 eta 4.000 euro arteko laguntzak\nEusko Jaurlaritzak bere aldetik, laguntza zuzenen lerro bat eskaintzen du, eta horretarako 30.450.000 euroko aurrekontua bideratzen du. Kopuru horretatik, establezimendu bakoitzak 3.000 eta 4.000 euro artean jasoko ditu, langile kopuruaren arabera:\n1-3 langile dituzten establezimenduak: 3.000 euro\n4-10 langileko establezimenduak: 3.500 euro\nKasu guztietan, langile guztien zenbaketan autonomoak eta soldatapekoak barne hartuko dira.\nEusko Jaurlaritzak eskaerak egiteko ezarritako epea abenduaren 10ean amaituko da\nEusko Jaurlaritzaren laguntzak eskatzeko epea gaur goizean bertan ireki da eta abenduaren 10ean amaituko da.\nEUSKO JAURLARITZAEN DIRULAGUNTZEI BURUZKO INFORMAZIO GUZTIA\n← Urnietako Udal egutegia osatzeko argazki lehiaketa\n" 10 x 1 " equals toberdin


ILCAPO HONDARRIBIA EUSKADIKO SENIOR LIGAKO TXAPELDUN : KIROLETIK\nILCAPO HONDARRIBIA EUSKADIKO SENIOR LIGAKO TXAPELDUN\nHondarribiko Ondartza Kiroldegian Txikipolit Zarautz taldearen aurka jokatu zuten finala eta Bidasoaren harrobiko taldea 32-24 nagusitu zen.\nDenboraldian zehar neurketa bakar bat ere galdu gabe sailkatu zen Ilcapo Hondarribia Euskadiko Senior Ligako finalean, eta hori ere garaitzea erdietsi zuen. Gipuzkoako bi harrobi onenak aritu ziren nor baino nor gehiago, Bidasoaren harrobiko taldea Txikipolit Zarautz izan zuen finalean arerio. Biak ala biak, Lehen Maila Nazionalerako igoera fasean sailkatuta, talde bakar batek soilik garaitu zezakeen garaikurra, eta talde hori Ilcapo Hondarribia izan zen (32-24).\nHondarribiko Ondartza Kiroldegia izan zen Euskadiko Senior Ligako finalaren egoitza. Neurketa zirraragarri honen hastapeneko minutuak talde zarauztarrarentzat izan ziren; hain zuzen ere, partiduko lehen partzial nagusia Txikipolit Zarautzek eskuratu zuen (2-4). Helere, Ilcapo Hondarribiak une ahulei aurre egin eta defentsa lanean oinarrituta segituan irauli zuen markagailua. Hamargarren minututik aurrera, lau gol besterik ez zituen jaso eta erasoan 11 gauzatu zituen. Bidasoaren harrobiaren alde, 18-9 bukatu zen lehen zatia.\nBederatzi goleko abantailarekin, Ilcapo Hondarribiak finala kontrolpean zuen. Aitor Etxaburuk zuzentzen duen taldea defentsan lehen zatian bezain sendo airtu zen, Zarautzek ez zuen momentu bakar bat izan finala irabazi zezakeela sinisteko. Golegileei dagokienez, Eneko Furundarenak eta Asier Satrustegik bosna gol erdietsita eguneko asmatzaile nagusiak izan ziren. Horiei jarraiki, Martin Santanok eta Mikel Garaik 4 egin zituzten eta Gorka Nietok, Pablo Arruabarrenak eta Tao Gey-Emparanek hiru gol egin zituzten. Azkenean, 8 goleko aldearengatik mendean hartu zuen Ilcapo Hondarribiak Txikipolit Zarautz, 32-24, eta 2020-2021 denboraldiko Euskadiko Txapeldunak bilakatu ziren.\nEkainaren 3, 4 eta 5an Lehen Maila Nazionalerako igoera fasea.\nNahiz eta aurkariak eta egoitza ez ezagutu, Ilcapo Hondarribiaren denboraldia ez da amaitu. Ekainaren 4tik 6ra bitartean, Lehen Maila Nazionalerako igoera fasea jokatuko du. Euskadiko garaikurra lortuta eta denboraldia neurketa bakar bat ere galdu gabe, Bidasoaren harrobiko taldea bolada ezin hobean iritsiko da denboraldiko une erabakiorrera. Igoera lortzea ez da gauza xamurra izango, baina kalitatea soberan du Ilcapo Hondarribiak.\nESPAINIAKO 4. BUKATU DU ZAISA BIDASOAK\nC.D. Bidasoaren kadete taldea Porriñon jokatutako Espainiako Txapelketa Nagusian final erdietara iritsi eta meritu handiko 4.postua erdietsi...\n2001-2002 denboralditik lehen aldiz,...\nMATHEUS DA SILVA, BI URTE GEHIAGO IRUNEN\nC.D. Bidasoak eta Matheus Da Silva jokalari brasildarrak 2023ko ekainaren 30era arte talde irundarrean jarraitzeko adostu dute.\nDefentsa lerroko jokalari...\nBOST URTEREN OSTEAN, ILCAPO HONDARRIBIA LEHEN MAILA NAZIONALERA BUELTATU DA\nBM Castellon, Utebo eta Leganes garaitu ditu Bidasoaren harrobiko taldeak eta denboraldi hasieran ezarritako helburua bete du. Talde bidasotarrak neurketa bakar bat...\nBUKATU DA BIDASOAREN DENBORALDIA\nEspero baino lehenago, Bidasoak agur esan dio aurtengo denboraldiari. Asobal Kopako final erdietan, etxean jokatzen zuen Liberbank Cantabria BM Sinfinen aurka 33-28...\n“ZUZENDARITZAK TALDEA OSATZEN LAGUNDU GINTUEN, GU ZORRETAN GAUDE BERAIEN INPLIKAZIOAREKIN”\nBehe Bidasoa eskualdean zegoen hutsunea betetzeko asmoarekin sortu zen Txingudi Egaindar Kluba. Lehen urtean, bi talde osatu zituzten; emakumezkoen eskubaloi eta gizonezkoen senior taldea....


Zumarragan sei positibo atzeman dituzte, azken egunetako kopuru altuena - Otamotz : Otamotz\nGaur eguerdian argitaratutako txostenaren arabera, azken 24 orduetan Osasun sailak sei positibo atzeman ditu Zumarragan eta bi Urretxun. Jaurlaritzak azken 14 egunetan 100.000 biztanleko 500 kasu baino gehiago dituzten herriak gorriz markatzen ditu eta azken egunetako datuek ondorioak izan dituzte: Zumarraga laranjaz markatutako herrien zerrendara pasa da. Horiak 300dik beherakoak dira eta laranjak 300 eta 500 artekoak. Zumarragak 315,65 kasu izan ditu 100.000 biztanleko azken 14 egunetan eta Urretxuk 146,43. Gorrira heltzearen ondorioetako bat tabernen itxiera eta herriaren konfinamendua da.


Euskararen panoraman erreferente izan nahi du Euspotek - Debagoiena - Goiena.eus\nEuskararen panoraman erreferente izan nahi du Euspotek\nJosu Bilbao 2016-03-11 12:29\nEuspot 2016 aurkezpena\nBosgarren edizioan, Gipuzkoako barnealdeko turismoa sustatzeko spot onenak sarituko dira, beti ere euskarazko sormena bultzatuz.\nEuspot 2016ko edizioa aurkeztu dute gaur Foru Aldundian. Bertan izan dira, besteak beste, Mikel Iritzar (Gipuzkoako Foru Aldundiko Hizkuntza Berdintasuneko zuzendaria), Goio Arana (Mondragon Unibertsitateko Humanitate eta Hezkuntza Zientzien Fakultateko ordezkaria), Unai Elkoro (Aretxabaletako alkatea), eta Gorka Etxabe (Arteman Komunikazioko ordezkaria).\n“Publizitatearen esparruan garrantzi handikoa da euskaraz sortzea, askotan ideia batek oso ondo funtzionatzen du hizkuntza batean eta oso gaizki bestean. Horregatik, euskarazko sorkuntza sustatzea lehentasunezkoa da guretzat, gehiegitan ikusi baitugu euskarazko publizitatea bigarren mailan”, azaldu du Mikel Irizarrek.\nLehiaketa Euskal Herri osora irekia bada ere, Mondragon Unibertsitateko ikasleek ikasgai gisa egin eta garatu beharko dute euren spota. Aurten, gainera, Gipuzkoako Foru Aldundiak ere babestuko du Euspot lehiaketa. Gaia, barnealdeko turismoa sustatzea izango da, eta horregatik, barnealdeak turismorako eskaintzen dituen aukerak, paisaia-multzoak eta kultura egitasmoak nabarmendu beharko ditu spota.\n2016ko edizioaren aurkezpenean, besteak beste, Goio Arana (Mondragon Unibertsitateko Humanitate eta Hezkuntza Zientzien Fakultateko ordezkaria), Unai Elkoro (Aretxabaletako alkatea), Ane Lore Estala (Aretxabaletako Udaleko euskara teknikaria) eta Gorka Etxabe (Arteman Komunikazioko ordezkaria) izan dira.\nAretxabaletako Udalak Euspoten aldeko apustua egin nahi du aurten ere, euskara bizitzako alor guztietara hedatzeko eta arlo horretan egiten ari diren lana azpimarratzeko.